cyanic-selkie/wikianc huggingface dataset:
གངས་སུལ་གྱི་རོལ་དབྱངས།
དབྱངས་བྲལ་ཀ་བཤད། བློ་གླིང་མིའུ་བུད་དྷནས། ཨ་ཤྭཏ྄ཐ་རྩར་སངས་རྒྱས་ནས། །ཧ་ཅང་མཛད་བཟང་བསྟན་པ་ལྟར། །ཨ་མ་ལས་ལྷག་གངས་ཅན་སྐྱབས། །ཧ་ལམ་བསྟན་པས་བསམ་པ་དད། ། ས་སྒང་ལ་ཆགས་གངས་ཅན་པས། །ཤ་མར་རྩམ་ལ་ཟས་བྱས་ནས། །ལ་དྭགས་མན་དང་རྒྱ་ནག་ཡན། །ར་གན་མདངས་ངན་ག་ལ་བསྟན། ། ཡ་རབས་ཆ་བྱད་རབ་མང་བ། །འ་ཅག་ས་ནས་ཁྱབ་ན་ཡང༌། །ཟ་དགའ་རྒྱ་ནས་ཕན་ལན་ངན། །ཞ་ལ་བྱས་བས་བསམ་པ་ཕམ། ། ཝ་ལས་དྲན་པ་རྒྱ་དམར་ནས། །ཛ་ལང་ལས་ལ་ཡང་ནས་ཡང༌། །ཚ་གྲང་འཐབ་ལྟར་བྱས་བར་བསམ། །ཙ་ན་བྲང་ལ་ཚ་ཤར་ལང༌། ། མ་ལ་ཁ་བ་ཅན་པ་རྣམས། །བ་ཚྭ་ཅན་ནང་ཉ་ཤ་ཡང༌། །ཕ་སྤད་དག་ལ་མ་དབང་ན། །ཕ་ཕས་རང་ས་ག་ལ་དབང༌། ། ན་རཿགྲལ་ན་གངས་ཅན་པ། །ད་ལྟ་རང་དབང་བྲལ་སྐབས་ལ། །ཐ་མལ་པས་ཀྱང་རང་དབང་སླད། །ཏུ་ལས་བཀའ་གནང་ཉན་པ་གལ། ། ཉ་གང་ཟླ་འདྲ་ལྷག་བསམ་དང༌། །ཇ་སྦག་བཞག་ལྟར་ཡ་རབས་ལ། །ཆ་ཅན་འབད་ན་རང་དབང་དང༌། །ཅ་ལག་སྣ་མང་ཞར་ལ་རག། ང་རྒྱལ་གཞན་ཕམ་དྲན་མང་ན། །ག་པ་བསྡད་ཀྱང་དགའ་བ་བྲལ། །ཁ་ནས་སྙན་པ་སྨྲ་བ་ལས། །ཀ་དག་བསམ་པ་བཟང་ན་ཡག། ཀ་བས་རབ་དག་ཁང་པ་ནང༌། །ཁ་ངན་བསམ་ངན་མ་དྲན་ཡང༌། །ག་པ་ལ་ཡང་ངག་བཀྱལ་སྨྲར། །ང་རང་ཞག་ཟླ་ཟད་ནས་བསྡད། ། ཅ་ག་སྣ་མང་ག་པ་ག། ཆ་ལྡན་ལྷམ་ཡང་དམན་ན་ཡང༌། །ཇ་རྩམ་ལྡན་པ་གངས་ཅན་ས། །ཉ་བསད་རྒྱ་ནས་བླང་ལ་འབད། ། ཏ་ཐཱ་ག་ཏས་བཀའ་གནང་ལྟར། །ཐ་ཤལ་ལམ་ལ་མ་འཕྱན་བར། །ད་ནས་བསམ་རྒྱ་ཡར་སྤར་སླད། །ན་ཡང་ཐམས་ཅད་བསླབ་ལ་དགའ། ། པ་ཕ་གངས་ཅན་ས་ན་ལྷག། ཕ་བཟང་སྲས་རྣམས་རྒྱ་གར་འཁྱམ། །བ་གླང་ལས་དམན་རྒྱ་དམར་ནས། །མ་དང་ཁ་བྲལ་བཏང་བས་མནར། ། ཙ་ར་བཅད་སར་མ་སྐྲགས་བར། །ཚ་གྲང་ངལ་བས་མནར་ན་ཡང༌། །ཛ་དྲག་གངས་ཅན་རང་དབང་སླད། །ཝ་ལ་མ་འགྲན་སྟག་ལ་འགྲན། ། ཞ་དང་རྣ་དབང་ཉམས་པ་ལྟར། །ཟ་ཉལ་ཙམ་ལ་མ་འཡན་བར། །འ་ཅག་ཚང་མས་དམར་ནག་རྒྱར། །ཡ་རབས་ངང་ནས་རང་བཙན་བརྩད། ། རྭ་ལྟར་མ་དྲང་རྒྱ་དམར་རྩར། །ལ་ལས་གངས་ཅན་ལ་རྒྱ་སླད། །ཤ་དང་ཁྲག་དམར་མཇལ་དར་མཛད། །ས་གནམ་བར་ན་དཔའ་རྟགས་བཞག། ཧ་ཅང་ཕྱག་ལས་མཛད་པ་ལྟར། །ཨ་འཐས་ངང་ནས་རང་དབང་སླད། །ཧ་ལས་ལྔ་ལམ་བརྫང་ན་ཡང༌། །ཨ་གསར་སྤངས་ནས་འབད་པར་འཚལ། །
སེམས་ཁམས་ཀྱི་ཟླ་བ་དཀར་པོ། ཏྲེ་བྲག་ཁུག་རྟ། བསིལ་སྦྱིན་གྱི་དུང་ཟླ་དཀར་པོ། །ཁྱོད་ཀྱི་གཟི་འོད་མངར་མོ། །ཁ་བའི་ལང་ཚོ་ལ་འཕྲོས་དུས། །དགའ་དད་ཀྱི་ཀུ་མུད་འཛུམ། །སྙིམ་པའི་པད་འདམ་ཟུམ། ཀྱེ། སེམས་ཁམས་ཀྱི་ཟླ་བ་དཀར་པོ། །ཁྱོད་ཤར་རིའི་རྩེར་འཕགས་དུས། །ངེད་ཅག་དགའ་དད་སྤྲོ་གསུམ་གྱི་བསུ་མ་བྱས། །ཀྱེ་མ། ངེད་ཅག་ལས་བསོད་དམན་སོང༌། །ཁྱོད་ཞལ་སྤྲིན་པས་སྡོམ། །གངས་ཁྲོད་མུན་པས་བཟུང་སྟེ། །ངེད་ཅག་གི་སྐྱོ་མིག་མཆི་མས་རུམ། །སེམས་ཁམས་ཀྱི་སྤྲོ་སྣང་ཉམས། །ངུ་ངག་གིས་སྐྱེལ་མ་བྱས། །སེམས་ཁམས་ཀྱི་དུང་ཟླ། །ཁྱོད་ཀྱི་བྱམས་བརྩེས་ངེད་ཅག་མ་དོར་མོད། །འོན་ཀྱང༌། ངེད་ཅག་ལས་སྐལ་ཟད་པས་ཁྱོད་དང་གྱེས་སོང༌། །
དང་ནུབ་འཆར་བའི་རྨི་ལམ་གྱི་ཞིང༌། ཐུབ་བསྟན་ཚེ་རིང༌། ཀྱེ་མ། ཧི་མ་ལ་ཡི་རི་རྒྱུད་རྣམས། །ཁྱོད་ཉི་ཆལ་གསུམ་ཡོངས་ཀྱི་མོགས། །རིན་ཆེན་རིན་ཐང་ཅན་རྣམས་འདི་རུ་གནས། །རྩེ་ཤིང་གསན་ཚལ་གསུ་ལོའི་འཛོལ་པའི་ཚལ། ། ཀྱེ་མ། གངས་དཀར་རི་ཡི་ཁྱོད་བདག་ཅག་རྣསམ་ཀྱི་སྲོགས། །གངས་ཆུ་གང་རྒྱུགས་ས་ལ་ལོ་ཡག་རྩ་བར་གཙུག། རིན་ཐང་ཆེ་ཞིང་ཟད་པ་མེད་པའི་རྩ་ཆེན་གཏེར། །སྐལ་ལྡན་སྐྱེ་བོའི་ཚོགས་རྣམས་སྐོམ་པ་སེམས། ། ཀྱེ་མ། དེའི་ཕྱི་གཉིས་ཀྱི་ལམ་སྟོན་བཤེས་གཉེན་ཁྱོད། །རིན་ཆེན་གསེར་དངུལ་གཏེར་ལས་རིན་ཐང་ཆེ། །བཅུད་ལྡན་ཤ་མར་ཐུད་གསམ་ལས་ཀྱང་མཆོག། མཐར་ཐུག་རྣམས་མཁྱེན་གོ་འཕང་དེ་ལ་སྙེགས། །ཀྱེ་མ། དང་ནུབ་མཚན་མོའི་རྨི་ལམ་གྱི་སྒྱུ་མི་ཁྲོད། །རོ་བཅུད་ཞིམ་མངར་ལྡན་པའི་རོ་ལ་རོམ། །སྙན་ཞིང་འགྱུར་ཁུག་དང་ལྡན་གླུ་དབྱངས་སྒྲ། །མཛེས་སྡུག་ལང་ཚོའི་སྨིན་ལེགས་མ་ཡི་ཞམ། །ཀྱེ་མ། སྐྱེ་གསུམ་སྡུག་གསུམ་བཞོར་བའི་ངང་ཚུལ་རྣམས། །ལན་ཅིག་མཐོང་བའི་ཡོད་ལ་ཞན་པ་གཏིང་ནས་ལོགས། དེ་ལས་ལྡོག་ཏེ་རྟགས་ཏུ་དགེ་བའི་ཆོས་ལ་བརྩོན། །མཐར་ཐུགས་རང་གཞན་བདེ་སྐྱིད་འཛམས་པའི་དཔལ་དུ་བཞུགས། །ཀྱེ་མ། ཡ་རབས་སྤྱོད་བཟང་བོད་མིའི་གཤིས་རྒྱུད་དེ། །འཕགས་མཅོག་སྤྱན་རས་གཟིགས་ནས་འོངས། །ཉིན་མཚན་དུས་དྲུག་ཀུན་ཏུ་དགེ་བའི་ཆོས་ལ་བརྩོན། །ཆོས་སྲིད་གཉིས་ལྡན་ཆོམ་གསུམ་ཡངས་ལ་བསྔགས། ། བཅས་གུས་མིང་པས་རེ་བཟའ་ཉི་མ་ཉིན་ལྷོ་ཕྱོགས་རྒྱ་མཚོའི་མཆོག་ནས་བྲིན། ༢༠༠༢།༣།༢༤ཉིན།
ཙོང་ལ་རིང་མོ། སའི་གོ་ལའི་སྙིང་གི་ཚན་པ་བདུན་པ། རྨ་ཀླུང་ལྷ་མོ་སྐྱབས། ༡ ལུང་གསུམ་མདོ་ན། གོ་རྒྱུ་མང་ཡང༌། ཀུན་བཤད་ཀྱི་ཁ་ཡིས་ཁྱོད་ལ་ཅི་སྐྱོན། བདག་གི་ཙོང་ལ་རིང་མོ། ༢ ཁྱོད་ཀྱི་པང་ནས། ང་ཚོ་ལམ་ལ་ཆས་དུས། དགོད་སྒྲ་དང་མིག་ཆུ་མེད་པར། རེ་བ་ཞིག་སེམས་ལ་ཉར་ཡོད། ༣ ཙོང་ལ་རིང་མོ། ཕར་བལྟས་ན་ཉལ་འདུག་ཀྱང༌། དོན་དམ་དུ། གཉིད་ཆེ་ཡོད།
དགའ་སྐྱོའི་ཕྲེང་ཐག་གངས་སྲས་ཟླ་གཞོན། དགའ་ཞིང་སྐྱོ་ཞིང༌། སྐྱ་རེངས་ཀྱི་དུས་སུ། དགའ་ཞིང་སྐྱོ་ཞིང༌། ས་སྲོད་ཀྱི་དུས་སུ། ལྷ་མོའམ་བུ་མོ་གང་རུང་གི་མྱོས་བུམ་བསམ། དགའ་ཞིང་སྐྱོ་ཞིང༌། མདུན་ཕྱོགས་སུ་སོང་ན། དགའ་ཞིང་སྐྱོ་ཞིང༌། རྒྱབ་ཕྱོགས་སུ་བལྟས་ན། ལྷ་མོའམ་བུ་མོ་གང་རུང་གི་སེམས་འགྱུ་ཚོར། དགའ་ཞིང་སྐྱོ་ཞིང༌། མེ་ཏོག་གི་ཚལ་ཏུ། དགའ་ཞིང་སྐྱོ་ཞིང༌། མུན་ནག་གི་བཙོན་དུ། ལྷ་མོའམ་བུ་མོ་གང་རུང་གི་མཛེས་ཀོང་དྲན། ཕྱི་ལོ་༢༠༠༡ ལོར་རི་བོ་མ་ལ་ཡ་རུ་བྲིས།
ལྷོ་མཐའི་རེ་སྨོན། འཛིན་བརྒྱད་པ། ཡ་མ་དོན་འགྲུབ། ཀྱེ་མ་གངས་རི་ལགས། སྲིད་པ་ཆགས་པའི་གངས་རི་ཡ། ཁྱེད་ནི་ང་ཚོའི་ལོ་རྒྱུས་ཀྱི་བདག་པོ་སྟེ། རྔམ་བརྗིད་ཀྱི་རི་བོ། མི་རིགས་ཀྱི་ལ་རྒྱ། ཤེས་བྱ་དང་ལོ་རྒྱུས་ཀྱི་བདག་པོ་ཡིན། ཁྱེད་ལས་བཞུད་བའི་བསིལ་ལྡན་གྱི་གངས་ཆུས། མི་རིགས་དང་མི་རིགས་ཀྱི་སྙིང་ཁམས་ནས་འབར་བའི་ཚ་གདུང་། དཔའ་བོ་དང་དཔའ་མོ་དུ་མའི་རྨ་ཁ་སེལ་བའི་བདུ་རྩི་སྟེ། ཀྱེ་མ་གངས་རི་ལགས། ཁྱེད་ཉིད་ལ་ངེད་ཅག་ཡོངས་ཀྱི་ཕུངས་བསམ་གྱི་རེ་བ་བཅོལ་ཡོད། གསན་ཨེ་བྱུང༌། གངས་རི་ལགས། ལོ་རྒྱུས་ཀྱི་བདེན་དཔང༌། ལྷག་བསམ་གྱི་འཛུམ་རླབས། ཞུམ་པ་མེད་པའི་སྙིང་སྟོབས། ཞི་བདེ་ཡི་འོད་སྣང༌། མདོར་ན། ཡོད་ཚད་ནས་ཡོད་ཚད་ཁྱེད་ཉིད་ལ་ཕྱོགས། གལ་ཏེ། ཁྱེད་མེད་ན་གསར་གཏོད་ཀྱི་གོམ་ཁ་སུས་བསྒྱུར། ཕ་མེས་ཀྱི་ཞབས་རྗེས་སུ་ཡིས་བསྐྱེལ། བདེ་སྐྱིད་ཀྱི་འཚོ་བ་ཇི་ལྟར་སྤྱད། ལོ་རྒྱུས་ཀྱི་དཔལ་ཡོན་སུ་ལ་བརྟེན། ཨེ་མ། གངས་རི་ཡ། ངའི་དྭངས་གཙང་གི་སེམས་ཁོང་ནས། ཁྱེད་ལ་ཕུགས་བསམ་གྱི་རེ་སྨོན་བཅོལ་ཡོད། ད་དུང་ཡང་བཅོལ་བཞིན་ཡོད། ངའི་སྙིང་ཁོང་གི་གངས་རི་ལགས། ༢༠༠༡།༡༠།༡༢ ཉིན་དགོང་དྲོ་ཞིག་ལ།
སྙིང་ཁོངས་ཀྱི་སྤུན་ཟླ། ཁྱེད་གང་དུ་བཞུད། ཁ་བྱང་གི་འབྲེལ། ཏྲེ་ཤོད་པ་བྱམས་པ་དབང་ལྡན། སྟོང་སིང་སིང་གི་མུན་ནག་རྒྱུ་སྐར་ཚོགས་པའི་དགུང་སྔོན་དེར། །སྤྲིན་དཀར་གྱི་བམ་རིམ་གསེབ་ནས་འཛུམ་དམུལ་ལེར། །སིམ་བྱེད་ཟླ་བའི་འགྱུར་འགྲོས་ལ་རེ་ཞིག་ཅེར་ཏེ། །ངའི་སེམས་པས་མནོ་བསམ་བྱས་ཐེངས་རེ་རེར། །སྙིང་གི་ཐིག་ལེ་ནས་ཁྱོད་འབའ་ཞིག་དྲན། །ངས་དྲན་ཞིང་ཁེར་གཏམ་འདི་ལྟར་སྨྲེང༌། །དོན་ཅན་འདི་ང་གཉིས་རྒྱུ་འབྲས་ཅི་ཞིག་བྱུང་བ་ཡིན་ནམ། །ཁྱོད་གློ་བུར་དུ་གོ་རྒྱུ་འཚོ་རྒྱུ་མེད་པ་ཆས་སོང༌། །ཁྱོད་མུ་མེད་ས་མཐའ་གང་ཞིག་ཏུ་བཞུད། །མདུན་ངོས་དཔར་སྒྲོམ་ནང་དུ་གཤོམ་པའི་ཁྱོད་ཀྱི་འདྲ་དཔར་ལ་བལྟ་ཙམ་བྱས། །ངས་ལྟ་ཙམ་བྱས་ཐུན་རེ་རེ་ནས་རེ་རེ། །དྲན་གདུང་གི་མིག་ཆུ་མཁུར་ཚོས་ནས་རིལ་རིལ་བསྙིལ། ། ༢༽ བརྩེ་སེམས་གནག་སྣུམ་དྲི་མ་མ་གོས་པའི། །ངའི་སྙིང་ཁོངས་ཀྱི་ཟླ་བ་དཀར་པོ་ཁྱེད་དང་གྱེས་པའི་ཉིན་དེར་ནས། །སེམས་གྲང་ཤུར་ཤུར། སྐྱོ་ལྷུང་ལྷུང༌། ཡོད་ཚད་ནས་ཡོད་ཚད་བསམས་གཞིགས་ཀྱི་ཀློང་དུ་བསྐྱལ། །དེས་ན་གཟུགས་མེད་སེམས་ཀྱི་རྟ་ཕོ་རྒོད་པོ་འདི། །འགོག་ཐབས་དབེན་པ་དབང་མེད་དུ་ཁྱོད་ལ་ཕྱོགས། །གྱེས་བྲལ་གྱི་མིག་ཆུ་མིག་ཀོང་ནས་མདུན་དུ་བསུ། །གྱེས་ཁའི་སྙིང་གཏམ་ཡང་ཡང་དུ་དྲན་གཤེས། །མུ་མེད་ན་ཀྲའི་གྲོང་ཁྱེར་འཇུག་ངོགས་འདི་ན། །གཤོག་རྩལ་མ་རྫོགས་པའི་ངང་ཕྲུག་ངའི་རྟག་ཏུ། །དཔྱིད་ཀྱི་དབྱངས་སྙན་གྱི་གནམ་ཆུ་སྒུག་པ་བཞིན། །ངས་ཀྱང་ཁྱེད་ཉིད་བདེ་མཚམས་དང་བླང་དོར་གྱི་བཀའ་སློབ་རེ་སྒུག་བྱས། ། ༣༽ གལ་ཏེ་ང་གཤོག་རྩལ་རྫོགས་པའི་ཁྱུང་ཆེན་ཞིག་ཡིན་ན། འདི་ནས་ང་བྱང་རྒྱུད་ཁ་བའི་རྡུལ་བརྩེགས་ཏི་སེ་རུ་འཕུར་ཏེ། ཁ་བ་དཀར་པོ་བུ་ཡུག་འཚུབ་པའི་ཁྲོད་ན། གྲང་ངར་གྱིས་གཙེས་པའི་འཁྱགས་ཀློང་ནས། གྲང་བསིལ་བསིལ། གངས་སུལ་ནས་གངས་སུལ་རྒྱུད་གདུང་འབོད་བགྱིས་ཏེ། ཁྱེད་རང་བཙལ། གྱེས་ཟིན་པའི་ལྷ་གཅེས་སྙིང་ཟླ་དཀར་མོ། ཁྱོད་ལ་རྒྱུས་མངལ་ཡོད་པའི་སྐྱེ་བོ་སུ་མ་མཐོང་ལ། ཁྱོད་ཀྱི་ལོ་རྒྱུས་ད་དུང་ཡང་ཤེས་མ་སོང༌། ཀྱཻ་ཧུད། ༤༽ དྲན་གདུང་གིས་མནར་བའི་གཉོམ་ཆུང་ངའི། ལས་ཉོན་གྱི་གྲུབ་པའི་གདོས་བཅས་ཀྱི་ཕུང་པོ་ཁོ་ན་བྲལ་ཡང༌། སླད་མེད་པའི་དྭངས་བའི་སེམས་པ་དཀར་མོ། མི་འཇིག་པར་རྟག་ཏུ་ཁྱེད་དང་ལྷན་ཅིག་སྦྲེལ་ཡོད། སྟོང་འཇགས་ཀྱི་བར་སྣང་ལྷ་ཟླའི་ཟེགས་མའི་འོག། ཤིན་ཏུ་ལྕི་བའི་བསམ་གཤིགས་འདི་སྣེ་མོ་བསུ། ལྷ་གཅེས་སྙིང་ཁུང་གི་སྤུན་ཟླ། ཁྱེད་རྟག་ཏུ་ཡིད་ལ་འཁོར། དེའི་ཕྱིར་ཁྲ་ཆུང་མིག་མཐའ་ཆུ་ཡི་ཁེངས་ཞིང༌། སྟག་ཤར་གཞོན་ནུའི་སྨྲེ་ངག་འདི་སྙུག་རྩེ་སྒེག་མོའི་ཤུགས་གླུ་གྱེར། སྤྱི་ལོ་༢༠༠༢ ༡༠ ༢ ལ།
རང་གིས་རང་ལ་མགོ་བསྐོར་མ་བཏང༌། །རང་གིས་རྙེད་པའི་དལ་འབྱོར་རྟེན་འདི། ། རང་གི་ལག་ཏུ་ཡོད་པའི་དུས་ལ། །རང་གིས་ཉར་ཚགས་བྱེད་སྟངས་ཤེས་དགོས། །
རང་ཉིད་རང་ལ་བརྩེ་བ་ཡོད་ན། །རང་ལ་ཕན་པའི་ཤེས་བྱའི་ཡོན་ཏན། ། རང་རང་སོ་སོས་སྦྱོང་ན་མ་གཏོགས། །རང་གི་ཉེ་གྲོགས་སུས་ཀྱང་མི་སྟེར། །
རང་བཞིན་གྲུབ་པའི་དངོས་པོ་ཐམས་ཅད། །རང་གིས་སྤྱོད་ན་ཟད་པའི་ཆོས་ཉིད། ། རང་ལ་ཡོད་པའི་ཤེས་བྱ་ཡོན་ཏན། །རང་གི་སྤྱོད་ཀྱང་མི་ཟད་འཕེལ་ངེས། །
རང་གི་སྙིང་ཉེ་སྤུན་ཟླ་པོ་མོ། །རང་དང་འདྲ་བ་ནམ་ཡང་མ་བྱེད། ། རང་ལ་དགོས་པའི་བརྡ་སྤྲོད་གཞུང་ལུགས། །རང་བློར་གང་ཤོང་ཅིས་ཀྱང་སྦྱོངས་དགོས། །
རང་རིགས་ཁ་བའི་ཡུལ་ལྗོངས་ཞིང་ལ། །རང་དབང་མེད་ནས་མི་ཡུལ་བསྡད་ཡོད། ། རང་ཡུལ་མ་རྗེད་སྤུན་ཟླ་བོད་རིགས། །རང་དབང་རྩོད་ལེན་ཅིས་ཀྱང་བྱེད་དགོས། །
རང་ཡུལ་དོར་ནས་མི་ཡུལ་སླེབས་ཀྱང༌། །རང་ཡུལ་རྗེད་པ་ནམ་ཡང་མ་གནང༌། ། རང་གི་ཡུལ་ལ་ལོག་པ་འདོད་ན། །རང་བཙན་རྩོད་ལེན་ངེས་པར་བྱེད་དགོས། །
རང་ཅག་ཁ་བའི་ཡུལ་གྱི་སྤུན་ཟླ། །རང་སྣང་མཐོ་བོ་ནམ་ཡང་མ་བྱེད། ། རང་བཙན་ལེན་རྒྱུ་ལྷག་ཡོད་དྲན་ནས། །རང་དབང་ཆེད་དུ་དཀའ་སྡུག་བྱེད་དགོས། །
རང་ཡུལ་རང་ལ་རང་དབང་མི་འདུག་།རང་ཆོས་རང་གིས་བྱེད་དབང་མི་འདུག་། རང་ནོར་རང་གིས་སྤྱོད་དབང་མི་འདུག་།རང་རིགས་སྤུན་ཟླས་ཡིད་ལྷོད་མ་གནང༌། །
༄། །མཛུབ་རྩེ་གདོང་ལ་ཚུགས་དང་ཨ་མའི་བུ། དམར་བུ་མི་ཁའི་རླུང་ཡན་ཞིག་གི་ན་ཟུག་མ་བཟོད་པར་འབྲི་དགོས་བྱུང༌། ཆང་དང་བུ་མོའི་ཕྱོགས་ལ་སེམས་ཤོར་བའི། །ཐ་མག་མཆུ་ལ་སྦར་བའི་གཞོན་ནུ་ང༌། ། ཁོར་ཡུག་མུན་པས་གཡོགས་པའི་འཇིག་རྟེན་ན། །རིག་བྱེད་ངག་གིས་བཟི་བའི་དུས་ཤིག་ཡིན། །
འཇམ་མཉེན་ལང་ཚོ་མེ་ཏོག་འཛུམ་པ་མོའི། །སྒྱུ་རྩལ་རེ་བཞིས་མཆོད་བའི་དགལ་སྟོན་དེ། ། སུ་ལ་མཁོ་བ་ཀུན་མཐུན་མི་ཡི་གཤིས། །ཁྲེལ་དང་ངོ་ཚའི་ཕྱི་ཤུན་གཤགས་ནས་ཡོད། །
གནམ་འོག་མི་ཡིས་བསྒྲུབ་པ་བདེ་སྐྱིད་ཉིད། །རང་གི་ལག་པས་ལེན་ལ་ང་རང་བྲིས། ། འགྲིག་ཁྲིམས་ལྕི་མོའི་ལག་ལྕག་ངས་མི་གྱོན། །རང་དབང་ཐོབ་ཐང་འཕྱུར་བའི་དུས་རབས་ཡིན། །
གཉིད་མིན་སད་མིན་ལོ་ཟླའི་ཐུ་འོག་ནས། །ཨུ་ཚུགས་ཁྲིམས་ཁའི་འཆར་གཞི་ངས་མི་ཐེག། རང་དབང་གཅེར་བྲོ་འཁྲབས་སའི་སྡིངས་ཆ་རུ། །རང་སེམས་འདབ་མ་འཛུམ་བཞིན་འཕུར་ནས་འགྲོ། །
བཀག་རྒྱའི་བཙོན་ལས་ཤོར་བའི་འཕག་འཚག་འདིས། །གློག་གཞུས་འཇིགས་བསྐུལ་མང་བའི་ཁང་མིག་གི། །མི་ཆེན་དཔོན་པོ་གནམ་གྱི་རྐུབ་སྟེགས་ཅན། །མ་དགའ་རྒྱུ་མ་ཆད་ཀྱང་གཤགས་བཅོས་མེད། །
ཚོན་མདོག་མེད་པའི་འཇིག་རྟེན་གཅེར་བུ་ན། །རོལ་ཆུང་ལྡོམ་པོ་མི་ཁས་འབར་ནས་ཡོད། །ལས་སྣོན་མ་བྱས་དྲི་རྟགས་དམར་པོའི་མདངས། །ང་ཡི་སྙིང་ལ་གཟན་པའི་གྲི་རྩེ་ཡིན། །
སྒྱུ་རྩལ་བཟི་ཁས་གཉིད་པའི་སེམས་པ་ལ། །ཚོད་མེད་རྡོག་ཐོས་ཐད་ཀར་མ་གཞུས་ན། །ཐེར་འདོན་སྐྱག་དིའི་ངར་ཁ་བཙན་པོ་འདི། །ཀུན་ཁྱབ་གློག་འཕྲིན་བརྒྱུད་ནས་བསྒྲགས་མ་དགོས། །
ལན་གྲངས་དུ་མར་འབབས་པའི་དྲག་ཆར་བཞིན། །སུ་ཡི་སྙིང་ལ་གནོད་པ་ཀུ་ཅོའི་སྒྲ། །མི་མཐོང་ཕག་ནས་སྒྲོག་ལ་དགོས་པ་ཅི། །མཛུབ་རྩེ་གདོང་ལ་ཚུགས་དང་ཨ་མའི་བུ། །༢༠༠༢། ༢།༢༢ ནག་ཁུང་ནང་གི་ངོ་གདོང༌། མེ་ཛོར་སང་ཊ྄ར་ནི་སིམ་ལ་རྒྱ་དབྱིན་དབུས་སློབ་གྲྭའི་ནང་དུ་དགེ་རྒན་ཞིག་ཡོད་སྐབས་( སྐྱདྲསྤྱཏྲཎཔྱརྟཔྲ ) ཞེས་པའི་ཅོག་སྟེང་གི་རྒྱུག་པོལ། རྩེ་མོའི་སྤྲོད་སྐྱིད་ཁང་ནས་དགུང་མོ་ཞིག་མཚན་ཕྱི་བོ་ཆགས་བརྗེས་སློབ་གྲྭར་ཚུ་ལོག་ནས་ཡོང་དུས། ཁྲོམ་དང་འདིའི་ནང་དུ་ཡོད་པའི་གློག་བརྙན་ཁང་དང་ཟ་ཁང་སོགས་ནི་སློབ་གྲྭ་དེ་ནས་བརྩིས་ཏེ་ཧ་ལམ་མེ་ལའི་གཉིས་ཙམ་གྱང་རིང་དུ་ཆགས་འདུག། མེ་ཛོར་སང་ཊ྄ར་ཁོང་ད་དུང་ཕོ་ཧྲང་དང་ཁོང་སློབ་གྲྭ་འདིའི་ནང་ལོ་མང་རིང་ནས་སློབ་འཁྲིད་གནང་ནས་བསྡོད་སྐབས་ཁོང་དགུང་མོ་འཆར་ཅན་ཉེ་འགྲམ་དུ་ཡོད་པའི་གྲོང་སྡེ་ནང་དུ་སྤྲོ་འཆམ་ཕྱིན་སྟེ་ནག་ཁུང་ཆགས་རྗེས་ཤིང་ནགས་དཀྱིལ་ནས་འགྱོགས་ལམ་བརྒྱུད་ནས་ཡོང་གིན་ཡོད། ལྟེ་བའི་དབུས་ལམ་ནི་དགོང་དྲོ་མཚན་ཆགས་རྗེས་ཧ་ཅང་འཇིགས་ཤིང་རུང་བ་དང་ལྷག་པར་དུ་རླུང་ཤུགས་ཆེན་པོ་ཡོང་སྐབས་ཤིང་སྡོང་གི་ཡལ་ག་རྣམས་ཕན་ཚུན་གཅིག་གཅིག་སྒུལ་ནས་ཐོས་པ་ཙམ་གྱི་སྙིང་རྩ་འདར་བྱེད་ཀྱི་སྐད་ཞེ་སྣང་ཚ་བོ་བཏོན་པའི་རྐྱེན་གྱི་མི་ཕལ་ཆེ་བ་ལམ་འདིའི་རྒྱུད་ནས་འགྲོ་ཐུབ་པའི་སྤོབས་པ་སུའི་ཀྱང་བྱེད་ཀྱི་མེད། རི་འདིའི་གང་གནས་པའི་མི་ཚོའི་ཤིང་ནགས་ཀྱི་སྡོང་པོ་རེ་རེ་ནང་དུ་འདྲེས་ཞུགས་ཡོད་པ་དང་ལམ་དུ་བཞུད་པའི་མི་རྣམས་ལ་སོན་པོར་མིད་ཚད་རྔམ་ནས་འགུག་ཡོད་པ་ལྟར་ཡིད་ཆེས་བྱེད་ཀྱི་ཡོད། འོན་ཀྱང་མེ་ཛོར་ཁོང་ནི་ཞེ་སྣང་ཅན་གྱི་མི་མ་ཡིན་སྟབས་ཁོང་མཚན་རིག་ཁོ་ན་མ་གཏོགས་མཚན་རིག་གང་གི་བཅོས་སྒྲུང་དང་སྒྲུབ་བྱེད་མེད་པའི་གཞན་ལ་ཡིད་ཆེ་རྩ་བ་ཉིད་ནས་བྱེད་ཀྱི་མེད། དམིག་བསལ་གྱི་མཚན་ཞིག་འདིར་ཁོང་གློག་བཞུས་གཅིག་འཁྱེར་ནས་ཡོང་བཞིན་སྐབས། གློག་བཞུ་གི་སྐྱ་ཐང་གི་འོད་མདངས་འདི་ཤིང་ནགས་བར་གྱི་ཀྱག་ཀྱོག་གི་ལམ་དོག་ཐོག་འཕོས་འགྱུར་བྱེད་བཞིན། འདིའི་དར་ཡམ་ཡོམ་དུ་གསོ་བའི་འོད་དེ་ཉེ་འགྲམ་གྱི་བྲག་སྟེང་དུ་སྡོད་པའི་པུ་གུ་གཅིག་གི་གཟུགས་པོའི་སྟེང་དུ་འཕོགས། མེ་ཛོར་ཡ་མཚན་ཞིང་ཡུད་ཙམ་འགུག་ཏེ། པུ་གུ་ཚོ་དགོང་དྲོ་ཆུ་ཚོད་དྲུག་པ་ཟིན་རྗེས་ཕྱིར་འགྲོ་བཅུགས་ཀྱི་མེད། ད་ལྟ་ནི་དགུ་པ་ཡང་ཟིན་གྲབ་བྱེད་ཀྱི་འདུག་ཅི་ཡིན་སྙམ་མི་ཤེས་ཏེ། ཁྱོད་ཕྱིར་སྡོད་ནས་ཅི་བྱེད་ཀྱིན་ཡོད། ཞེས་མེ་ཛོར་གྱིས་དྲག་པོའི་ངང་ནས་དྲི་བཞིན་པུ་གུ་སྤྱོད་ནང་དེ་ངོ་ཤེས་ཆེད་འགྲམ་དུ་སླེབས། འོན་ཀྱང་ཁོང་པུ་གུ་འདིའི་ཙར་སླེབས་སྐབས་པུ་གུ་དེ་ངུ་བཞིན་ཡོད་པ་མཐོང་ཏེ་མི་འགྲིགས་པ་ཞིག་ཆགས་ཡོད་པའི་རྟག་མཚན་གསལ་པོ་ཞིག་བྱུང༌། པུ་གུ་དེ་ཁོ་རང་གི་མགོ་ལག་པ་ནང་དུ་འཇུས་བཞིན་གཟུགས་པོ་ཡོང་རྫོགས་འཁྱགས་ཏེ་བརྐྱང་སྐུམ་གྱི་འདར་བཞིན་འདུག། འོན་ཀྱང་སྒྲ་མེད་པ་ཤུམས་པའི་སྐད་ནི་ནམ་རྒྱུན་དང་མི་འདྲ་བའི་ཡ་མཚན་ཞིག་དང་འཚོར་སྣང་མི་བདེ་བ་ཞིག་བྱུང༌། ཡ་མི་འགྲིགས་པ་ག་རེ་བྱུང། ཞེས་མེ་ཛོར་གྱི་སེམས་གསོ་བྱེད་ཕྱིར་མེ་ལྟར་འབར་བའི་ཁོང་ཁྲོ་དེ་གཏིང་འོག་འབད་བཞིན། ག་རེ་བྱས་ངུ་གྱིན་ཡོད། ཞེས་དྲིས། པུ་གུ་དེ་ནི་ད་དུང་ལན་གཅིག་ཀྱང་མ་རྒྱབ་ཏེ་ཡར་ཡང་མ་ལྟ་སྟེ་གཟུགས་པོ་ཡང་ད་དུང་ཟུར་གྱི་ཨིག་ཀ་རྒྱབ་བཞིན་བསྡད་འགུག། ཡ་སླབ་ཏ་དཀའ་ངལ་ག་རེ་འདུག་ཡ་ལྟོས། པུ་གུ་འདིའི་གདོང་སྟེང་གི་ལག་པ་ཕ་བྱས་ཏེ་དགེ་རྒན་ལ་ལྟ། མ་ཛོར་གྱིས་གློག་བཞུག་གི་འོད་མདངས་དེ་པུ་གུ་འདིའི་གདོང་ཏུ་སྤར། གདོང་པར་མིག་དང་སྣ་རྣ་དང་ཁ་ཡང་མི་འདུག། ཁོའི་ངོ་གདོང་དེ་ལ་ཁྱོད་རང་གི་ཕལ་ཆེར་འཇམ་ཞིང་གཉེན་པའི་ཞ་མོའི་བཀབ་པའི་མགོ་ཀྱང་ལབ་ན་སྒྲིག་པ་ལྟར་འདུག། མེ་ཛོར་ཧ་ཅང་འཇིགས་ཏེ་གློག་བཞུག་ཀྱང་ལག་ནས་ཤོར་སོང༌། ཁོང་ལམ་སོང་ཁ་ཕྱི་ཕྱོགས་སུ་འགྱུར་ཏེ་འཇིགས་སྣང་གི་ཧབ་ཤ་རྒྱབ་བཞིན་སློབ་གྲྭའི་རྒྱལ་སྒོའི་མར་ཕྱོགས་སུ་རྒྱུགས། ཁོང་ད་དུང་ལམ་ཕྱེད་ཀར་རྒྱུགས་ནས་འགྲོ་བཞིན་སྐབས་གློ་བུར་དུ་ལམ་དཀྱིལ་དུ་སྒང་བཞུ་ཕྲ་ལམ་ལམ་དུ་འབར་བཞིན་མཐོང༌།
མེ་ཛོར་མཚན་སྲུང་སྒོ་སྲུང་བ་དེ་མཐོང་ནས་སེམས་སུ་སྔར་མི་སྐྱེས་དགའ་བ་ཚད་མེད་བྱུང༌། འགྲམ་དུ་སྦྱོར་བ་དང་རྐང་པ་འཁོན་སེན་རྒྱབ་ཏེ་རིལ་དབུགས་ཀྱང་རྔུབ་བཞིན་སྐད་ཆ་ཡང་རྡབ་ལྡིབ་གྱི་མི་བསལ་བའི་བཤད་པ་མཐོང་ནས། སྐུ་ཞབས་ག་རེ་བྱས། ཞེས་སྒོ་སྲུང་བས་དྲི་བཞིན་ག་རེ་གདོང་ཐུག་རྒྱབ་སོང་ངམ། ག་རེ་བྱས་ནས་རྒྱུགས་གནང་གི་ཡོད། ངས་ངས་བཀྲ་མི་ཤེས་པའི་སྡུག་ཆ་འཁྱད་མཚར་ཞེ་བོ་ཞིག་མཐོང་བྱུང༌། པུ་གུ་གཅིག་ཤིང་ནགས་སུ་ངུ་བཞིན་འདུག། ཁོའི་ང་ལ་ལྟས་དུས། ཁོ་ལ་གདོང་པ་མི་འདུག། ལ་ཁོ་ལ་གདོང་པ་མི་འདུག་ཨེ། མདོར་ན་ཁོ་ལ་ཁ་དང་རྣ་དང་སྣ་མི་འདུག། འདི་ཁྱོད་རང་སེམས་འཁྲེལ་གནང་དགོས་མ་རེད། ཞེས་སྒོ་སྲུང་བ་དེའི་སྤྲོད་ཀྱི་ངང་ནས་ལབ་བཞིན་ཁོའི་ལག་ཏུ་འཇུས་ཡོད་པའི་སྒང་བཞུ་ཡར་བཀྱག་ཏེ་རང་གི་གདོང་པར་སྤར། ཁོ་ལ་ཡང་མིག་དང་ཁ་དང་རྣ་ཁུང་་མིག་བརྗི་ཡན་ཆད་མེད་པ་མཐོང་ཏེ། མེ་ཛོར་ནི་ཧ་ཅང་ཞེ་སྣང་སྐྱེས་ཏེ་བརྡོ་བཟོས་ཀྱི་སྐུ་རྟེན་ལྟར་དུ་འགྱུར་སོང༌། དུས་རིང་རླུང་ཤུགས་ཆེན་པོ་ཞིག་རྒྱབ་ཏེ་སྒང་བཞུ་དེ་ཀྱང་བསད་སོང༌།
ཨིལ་དཨཱཨུཥ
ཨིལ་དཨཱཨུཥ (Lila Downs) ༁༉༆༈-གའཀ ,མེག་སི་ཀོ། ནི་གཞས་པ་གཞས་མ།ལས་རིགས་གཅིག་རེད།
ཆོས་ཀྱི་ཕྱག་རྒྱ་གསུམ་
ཆོས་ཀྱི་ཕྱག་རྒྱ་གསུམ།
འདུ་བྱེད་ཐམས་བཅད་ཀྱི་མི་རྟག་པ་དང་། ཆོས་ཐམས་ཅད་ནི་བདག་མེད་པ། མྱང་འདས་ནི་ཞི་བའོ། །
ཆོས་ཀྱི་ཚད་མ་གསུམ་
ཆོས་ཀྱི་ཚད་མ་གསུམ།
བཀའ་ཚད་མ། ལུང་ཚད་མ། རིགས་པའི་ཚད་མའོ། །
ཆོས་ཀྱི་འབྲེལ་བའི་བླ་མ་
ཆོས་ཀྱི་འབྲེལ་བའི་བླ་མ།
རང་གི་དངོས་སུ་ཆོས་ཞུ་མྱོང་བའི་བླ་མ། ཆོས་ལུགས་གི་དབང་དུ་བྱས་ནས་རང་གི་ཕ་མ་སྤུན་མཆེད་ལྟ་བུར་རང་ཉིད་ཀྱི་དངོས་སུ་ཆོས་ཞུ་མྱོང་བ་ཡིན་ན་དེ་ཆོས་ཀྱི་འབྲེལ་བའི་བླ་མ་ལ་རྩི་དགོས།
ཆོས་བཀའ་
ཆོས་བཀའ།
སྤྱིར་བཏང་དགེ་བ་ལ་ཆོས་དང་། གསུང་རབ་ལ་བཀའ་ཟེར་བ་ཡིན་ཀྱང་། སྐབས་རེ་ཆོས་ནི་ལུང་དང་མན་ངག བཀའ་ནི་དབང་ལ་དགོ་བའི་སྐབས་ཀྱང་ཡོད།
ཆོས་སྐུ་དག་པ་གཉིས་
ཆོས་སྐུ་དག་པ་གཉིས།
ངོ་བོ་ཡེ་དག་དང་། ཏིང་འཛིན་གསལ་བདག་གཉིས་སོ། །
ཆོས་སྐུའི་སྐྱེ་མཆེད་གཟུགས་ལྔ་
ཆོས་སྐུའི་སྐྱེ་མཆེད་གཟུགས་ལྔ།
བསྡུས་པ་ལས་གྱུར་བའི་གཟུགས། མངོན་པར་སྐབས་ཡོད་པའི་གཟུགས། ཡང་དག་པར་བླངས་པ་ལས་བྱུང་བའི་གཟུགས། ཀུན་བཏགས་པའི་གཟུགས། དབང་འབྱོར་བའི་གཟུགས།
ཆོས་ཀྱི་ཕུང་པོ་བརྒྱད་ཁྲི་བཞི་སྟོང་
ཆོས་ཀྱི་ཕུང་པོ་བརྒྱད་ཁྲི་བཞི་སྟོང་།
འདོད་ཆགས་བཞི་སྟོང་གཏི་མུག་གསུམ། དེ་གསུམ་ཆ་མཉམ་ཉིས་ཁྲི་གཅིག་སྟོང་གི་གཉེན་པོར་འདུ་བ་མདོ་ལྡེ་མངོན་པ་ལྡེ་སྣོད་གསུམ་ཆ་མཉམ་པ་ཉིས་ཁྲི་ཆིག་སྟོང་རེ་རེ་གསུང་པས་ཆོས་ཀྱི་ཕུང་པོ་བརྒྱད་ཁྲི་བཞི་སྟོང་སྟེ། ཚད་ནི་གླང་པོ་ཆེ་ས་སྲུང་གི་བུས་ཐིག་ཚད་སྣག་ཚས་ཆོས་ཕུང་གཅིག་བྲིས་པར་ནུས་སོ། ཡང་རང་གྲོལ་དབང་གྲགས་བརྒྱ་མཚོའི་ཞལ་ནས་ཆོས་ཀྱི་ཕུང་པོ་བརྒྱད་ཁྲི་བཞི་སྟོང་ཡང་། ཉོན་མོངས་པ་བརྒྱད་ཁྲི་བཞི་སྟོང་གི་གཉེན་པོར་གསུངས་པ་སྟེ། དེ་ཡང་རྩ་བ་འདོད་ཆགས་ལས་འགྱུར་པའི་ཉོན་མོངས་པ་ཉིས་ཁྲི་ཆིག་སྟོང་གི་གཉེན་པོར་འདུལ་བ་ཉིས་ཁྲི་ཆིག་སྟོང་གསུངས་སྟེ། དེ་ཡང་དབྱེ་ན་གཉེན་པོ་དམ་བཅའ་ལ་བརྟེན་པ་ཁྲི་ཕྲག་གཅིག རང་བཞིན་ལ་བརྟེན་པའི་ཁྲི་ཕྲག་གཅིག ཟུང་འཇུག་ལ་བརྟེན་པ་ཁྲི་ཕྲག་གཅིག་གསུངས་སོ། རྩ་བ་ཞེ་སྡང་ལས་འགྱུར་པའི་ཉོན་མོངས་པ་ཉིས་ཁྲི་གཅིག་སྟོང་གི་གཉེན་པོར་མངོན་པ་ཉིས་ཁྲི་གཅིག་སྟོང་གསུང་སྟེ། དེ་ཡང་དབྱེ་ན། སྐྱེ་མེད་ལ་བརྟེན་པ་ཁྲི་ཕྲག་གཅིག འགག་མེད་ལ་བརྟེན་པའི་ཤེས་རབ་ཁྲི་ཕྲག་གཅིག གཉིས་མེད་ཟུང་འཇུག་ལ་བརྟེན་པའི་ཤེས་རབ་ཁྲི་ཕྲག་གཅིག་གསུངས་སོ། རྩ་བ་དུག་གསུམ་ལས་ཆ་མཉམ་ལས་གྱུར་པའི་ཉོན་མོངས་པ་ཉིས་ཁྲི་གཅིག་སྟོང་གི་གཉེན་པོར་ཡོ་ག་ཉིས་ཁྲི་ཆིག་སྟོང་གསུངས་པ། དེ་ཡང་བསྐྱེད་རིམ་ལ་བརྟེན་པའི་ཁྲི་ཕྲག་གཅིག རྫོགས་རིམ་ལ་བརྟེན་པ་ཡེ་ཤེས་ཁྲི་ཕྲག་གཅིག བསྐྱེད་རྫོགས་ཟུང་འཇུག་ལ་བརྟེན་པ་ཡེ་ཤེས་ཁྲི་ཕྲག་གཅིག་ཅེས་གསུངས་སོ། ཅེས་གསུངས་སོ། །
སངས་རྒྱས་བཅོམ་ལྡན་འདས་ཀྱི་མཛད་པ་བཅུ་གཉིས་
གང་གིས་ཐུགས་བརྩེས་ཉེར་བཟུང་ནས། །ལྟ་བ་ཐམས་ཅད་སྤངས་པའི་ཕྱིར།། དམ་པའི་ཆོས་ནི་སྟོན་མཛད་པའི། །གོ་ཏམ་དེ་ལ་ཕྱག་འཚལ་ལོ། །
ཆོས་སྐུ་
ཆོས་སྐུ།
སྦྱོར་བཞི་བསྒོམས་སྟོབས་ཀྱི་ཐོབ་པའི་འབྲས་བུ་མཐར་ཐུག་དེ་ཆོས་སྐུའོ། གང་སག་གཅག་འཚང་རྒྱ་བ་ལ་ཤེས་པར་བྱ་བ་ཡུལ་མཁྱེན་པ་གསུམ་དང་། ཉམས་སུ་ལེན་པ་སྦྱོར་བ་བཞི་སྒོམས་པའི་རྣམ་སྨིན་ནམ་འབྲས་བུ་ཐར་ཐུབ་པ་ཆོས་ཀྱི་སྐུ་སྟེ།《དོན་བསྡུས་རིན་ཆེན་སྒྲོན་མེ》ལས་ཤེས་བྱའི་ཡུལ་དུ་མཁྱེན་པ་གསུམ། སྒོམ་པའི་དུས་སུ་སྦྱོར་བ་བཞི། །འབྲས་བུ་མཐར་ཐུག་ཆོས་ཀྱི་སྐུ། ཞེས་གསུང་པ་ལྟར་རོ། འགའ་ཞིག་དུ་ཉོན་མོངས་པ་དང་ཤེས་བྱའི་སྒྲིབ་མ་གཉིས་བབ་ཆགས་དང་བཅས་པ་མ་ལུས་པ་བཅོམ་པ་སྤངས་པ་ཕུན་ཚོགས་ནི་ངོ་བོ་གཉིས་སྐུ་དང་། ཤེས་བྱ་ཇི་ལྟ་བ་དང་ཇི་སྙེད་པ་མཁྱེན་པའི་ཡེ་ཤེས་ཀྱི་ཆོས་ཐམས་ཅད་ཀྱི་མཚན་ཉིད་ཇི་ལྟ་བ་བཞིན་གཟིགས་ཤིང་ཐུགས་སུ་ཆུད་པ་རྟོགས་པ་ཕུན་ཚོགས་ནི་ཆོས་ཀྱི་སྐུའོ་ཞེས་རྣམ་པར་བཞག་པ་ཡང་ཡོད། ཆོས་སྐུ་མཚོན་བྱེད་ཀྱི་སྐུ་བཞི་སྟེ། ངོ་བོ་ཉིད་སྐུ། ཡེ་ཤེས་ཆོས་སྐུ། ལོངས་སྤྱོད་རྫོགས་པའི་སྐུ། སྤྲུལ་པའི་སྐུ་བཞིའོ། །
སངས་རྒྱས་བཅོམ་ལྡན་འདས་ཀྱི་མཛད་པ་བཅུ་གཉིས་
ཞེས་གསུངས་པ་ལྟར་ལོ་༢༦༠༠་གོང་དུ་བྱོན་པའི་སངས་རྒྱས་བཅོམ་ལྡན་འདས་ཞེས་སྙན་པའི་བ་དན་དཀར་པོ་ས་གསུམ་ན་ཆེས་ཆེར་གཡོ་བ་དེ་ཉིད་ཀྱིས། ཐུན་མོང་གདུལ་བྱའི་སྣང་ངོར། གཙོ་ཆེ་མཛད་པ་བཅུ་གཉིས་ཀྱི་སྒོ་ནས་འགྲོ་བའི་དོན་མཛད་དེ། དེ་ཡང་རྒྱུད་བླ་མ་ལས། ཐུགས་རྗེ་ཆེན་པོས་འཇིག་རྟེན་མཁྱེན། །འཇིག་རྟེན་ཀུན་ལ་གཟིགས་ནས་ནི། །ཆོས་ཀྱི་སྐུ་ལས་མ་གཡོས་པར། །སྤྲུལ་པའི་རང་བཞིན་སྣ་ཚོགས་ཀྱིས། །སྐྱེ་བ་མངོན་པར་སྐྱེ་བ་དང་། །དགའ་ལྡན་གནས་ནས་འཕོ་བ་དང་། །ལྷུམས་སུ་འཇུག་དང་བལྟམས་པ་དང་། །བཟོ་ཡི་གནས་ལ་མཁས་པ་དང་། །བཙུན་མོའ་ིའཁོར་དགྱེས་རོལ་བ་དང་། །ངེས་འབྱུང་དཀའ་བ་སྤྱོད་པ་དང་། །བྱང་ཆུབ་སྙིང་པོར་གཤེགས་པ་དང་། །བདུད་སྡེ་བཅོམ་དང་རྫོགས་པར་ནི། །བྱང་ཆུབ་ཆོས་ཀྱི་འཁོར་ལོ་དང་། །མྱ་ངན་འདས་པར་གཤེགས་མཛད་རྣམས། །ཡོངས་སུ་མ་དག་ཞིང་རྣམས་སུ། །སྲིད་པ་ཇི་སྲིད་གནས་པར་སྟོན། །ཞེས་ཇི་སྐད་གསུངས་པ་ལྟར།
༡༽ དགའ་ལྡན་གནས་ནས་འཕོ་བའི་མཛད་པ།
དེ་ཡང་བདག་ཅག་གི་སྟོན་པ་སངས་རྒྱས་བཅོམ་ལྡན་འདས་འཛམ་གླིང་དུ་མ་ཕེབས་པའི་སྔོན་ལ་དགའ་བདེ་ལོངས་སྤྱོད་ཕུན་སུམ་ཚོགས་ཤིང་ཐེག་ཆེན་ཆོས་ལ་ལོངས་སྤྱོད་པའི་དགའ་བ་དང་ལྡན་པའི་དགའ་ལྡན་ལྷ་ཡུལ་དུ་བཞུགས། དེའི་སྐབས་སུ་ཁོང་གི་མཚན་ལ་ལྷའི་བུ་དམ་པ་ཏོག་དཀར་པོ་དང་། བྱང་ཆུབ་སེམས་དཔའ་ལྷ་རྣམས་ལ་ཆོས་ཀྱི་སྒོ་མོ་སྣ་ཚོགས་གསུངས་ཤིང་དོན་རྒྱ་ཆེར་མཛད། དེ་ནས་ལ་ཐོད་དང་ཅོད་པན་བྱམས་པའི་དབུ་ལ་བཞག་ནས་ཁྱོད་ནི་ངའི་འོག་ཏུ་མངོན་པར་རྫོགས་པར་འཚང་རྒྱ་བར་འགྱུར་རོ་ཞེས་ལུང་བསྟན་ཅིང་། དགའ་ལྡན་དུ་ཆོས་སྟོན་པ་པོའི་རྒྱལ་ཚབ་ཏུ་དབང་བསྐུར་ནས། འཛམ་གླིང་ལ་ཕེབས་པའི་དུས་ལ་བབ་པ་ན། ཡུལ་མཆོག་ཏུ་གྱུར་པ་འཛམ་བུ་གླིང་། དུས་མཆོག་ཏུ་གྱུར་པ་ཚེ་ལོ་བརྒྱ་པའི་དུས། རིགས་མཆོག་ཏུ་གྱུར་པ་རྒྱལ་པོའི་རིགས། རུས་མཆོག་ཏུ་གྱུར་པ་ཤཱཀྱའི་རིགས་དང་། ཡུམ་མཆོག་ཏུ་གྱུར་པ་སྒྱུ་འཕྲུལ་མ་བཅས་གཟིགས་པ་རྣམ་པ་ལྔར་གཟིགས་ནས་དགའ་ལྡན་གནས་ནས་འཕོས་པ་རེད།
༢༽ ལྷུམས་སུ་ཞུགས་པའི་མཛད་པ།
དེ་ནས་ཡོན་ཏན་དྲུག་ཅུ་རྩ་བཞིས་བརྒྱན་པ་ཡབ་རྒྱལ་པོ་ཟས་གཙང་མ་དང༌། ཡུམ་ཡང་བུད་མེད་ཀྱི་ཡོན་ཏན་སུམ་ཅུ་རྩ་གཉིས་ཀྱིས་བརྒྱན་པ་ལྷ་མོ་སྒྱུ་འཕྲུལ་ཆེན་མོ་ལ་གཟིགས་ནས། གླང་པོ་ཆེའི་ཕྲུ་གུ་ཐལ་ཀར་མཆེ་བ་དྲུག་པའི་ཚུལ་གྱིས་ཡུམ་སྒྱུ་འཕྲུལ་མའི་རྩིབ་མ་གཡས་པ་ནས་ལྷུམས་སུ་ཞུགས་པ་རེད། ཟླ་དྲུག་ལོན་པའི་ཚད་ཙམ་པ། ན་བཟའ་དང་བཅས་པ་སྐྱིལ་མོ་ཀྲུང་གིས་བཞུགས་ཏེ་སྟོང་གསུམ་གྱི་ཟིལ་མངར་རོ་བཅུད་ཚངས་པ་ཆེན་པོས་ཕུལ་བ་བཞེས་ནས་སྐུ་ལུས་བརྟས་ནས་ཟླ་བ་བཅུ་མ་རྫོགས་ཀྱི་རིང་ལ་ཡུམ་གྱི་ལྷུམས་སུ་བཞུགས་པར་མཛད་དོ།།
༣༽ སྐུ་བསྟམས་པའི་མཛད་པ།
ལྷུམས་སུ་ཟླ་བ་བཅུ་ཚང་བར་བཞུགས་པའི་ཚེ་ལྷ་མི་ཁྲག་ཁྲིག་སུམ་ཅུ་རྩ་དྲུག་ཐེག་པ་གསུམ་ལ་སྨིན་པར་མཛད་དེ་བལྟམས་པའི་སྔ་ལྟས་སུམ་ཅུ་རྩ་གཉིས་དང༌། གླིང་ཆེན་པོ་བྱེ་བ་ཕྲག་བཞིའི་དབུས་སུ་ཨ་ཤྭཏྠའི་ལྗོན་པ་སྐྱེ་བ་དང༌། གླིང་ཕྲན་རྣམས་སུ་ཙནྡན་གྱི་ཚལ་སྐྱེ་བ་དང༌། སེར་སྐྱའི་གྲོང་གི་ཁོར་ཡུག་ཏུ་བདེ་བའི་འབྱོར་པ་ཚད་མེད་པ་རང་བཞིན་གྱིས་འབྱུང་བ་སོགས་ངོ་མཚར་བའི་མཚན་མ་བྱེ་བ་ཁྲག་ཁྲིག་འབུམ་ཕྲག་སྙེད་ཀྱིས་ཞིང་ཐམས་ཅད་ཡོངས་སུ་གཏམས་པ་དང་བཅས། དེ་ནས་རྒྱ་གར་འཕགས་པའི་ཡུལ་གྱི་བཀྲ་ཤིས་ལུམྦི་ནཱིའི་ཚལ་དུ་སྐུ་བལྟམས་པའི་སྐབས་སུ་ཡུམ་ལ་གནོད་པ་མེད་པས་སྐུའི་གཡས་ནས་བརྟོལ་མ་ཐག་ཏུ་ཕྱོགས་བཞི་རེ་རེར་གོམ་པ་བདུན་སྤོས་པའི་ཤུལ་དུ་མེ་ཏོག་པདྨ་བདུན་རང་འཁྲུངས་སུ་བྱུང་ནས། ང་ནི་འཇིག་རྟེན་འདི་ན་མཆོག་ཅེས་གསུངས། རྗེས་ལ་ཡབ་རྒྱལ་པོ་ཟས་བཙང་གིས་གནས་ཚུལ་ཡ་མཚན་འདི་ཚོའི་སྐོར་ཐོས་ནས་བུ་ལ་མཚན་དོན་གྲུབ་ཅེས་གསོལ། ཀོང་སྤྲུལ་རིན་པོ་ཆེའི་ཤེས་བྱ་ཀུན་ཁྱབ་མཛོད་
རྩ་འགྲེལ་སོགས་ལས་བཏུས།
༤༽ བཟོ་ཡི་གནས་ལ་མཁས་པའི་མཛད་པ།
ཡིག་རྩིས་རོལ་མོ་འཕོང་སྟོབས་བརྟག་དཔྱད་གཏམ།། ལུགས་མང་སྒྱུ་རྩལ་བཟོ་ཡི་གནས་ལ་མཁས།། བྱང་ཆུབ་སེམས་དཔའ་ཤེས་བྱའི་གནས་ཐམས་ཅད་ཀྱིས་མཐར་སོན་ཀྱང་གདུལ་བྱ་གྲངས་མེད་པ་སྨིན་པའི་སླད་དུ་ཡི་གེ་སློབ་པའི་གྲྭར་བྱོན་ཏེ་ཡིག་མཁན་གྱི་བཤེས་གཉེན་ལས་སློབ་པ་ལྟར་མཛད་ཅིང་དེས་མིང་ཙམ་ཡང་མ་ཐོས་པ་མང་པོ་བསྟན་པ་དང་། དགུང་ལོ་བཅུ་དྲུག་རྫོགས་པ་ན་ཤཱཀྱ་ལག་ན་བེ་ཅོན་གྱི་བུ་མོ་ལྷ་མོ་དཔལ་ཆེན་མོའི་སྤྲུལ་བ་ས་འཚོ་བ་མ་རྒྱལ་བའི་རུ་མཚོན་ཏུ་བཞག་ནས་ཤཱཀྱ་གཞོན་ནུ་ལྔ་བརྒྱ་དང་རྩལ་འགྲན་པའི་ཐོག་མར་རྩིས་པ་ཆེན་པོ་ཤཱཀྱ་སྲིད་སྒྲུབ་དཔང་དང་བཙུགས་ཏེ་གྲངས་ཀྱི་གནས་འགྲན་པ་ལ་དབང་བོ་དང་བཅས་པ་ཀུན་གྱིས་བྱང་ཆུབ་སེམས་དཔའི་ཆ་ཙམ་ལའང་འགྲན་པར་མ་ནུས་ཤིང་། དེ་བཞིན་དུ་རི་མོའི་འདུ་བྱེད་དང་། འཕོང་དང་སྟོབས་དང་བརྟག་དཔྱད་དང་གཏམ་དང་རྒྱལ་དང་བང་དང་འདེགས་མཆོངས་ལ་སོགས་པ་ལུགས་སྲོལ་ཤིན་ཏུ་མང་པོའི་སྒྱུ་རྩལ་དང་བཟོའི་གནས་ཡོད་དོ་ཅོག་ལ་ཤིན་ཏུ་མཁས་པས་སུས་ཀྱང་འགྲན་ཟླ་མེད་པར་གྱུར་ཏེ། ལྷས་བྱིན་ལ་སོགས་རིགས་པ་དང་སྟོབས་ཀྱི་ང་རྒྱལ་ཅན་རྣམས་ཀྱང་དུལ་བར་མཛད་དོ།།
༥༽ བཙུན་མོའི་འཁོར་དུ་རོལ་བའི་མཛད་པ།
ཡོན་ཏན་ཀུན་ཚང་ས་འཚོ་གྲགས་འཛིན་སོགས། །བཙུན་མོ་དྲུག་ཁྲིའི་འཁོར་རོལ་སྨིན་པར་མཛད། །གཟུགས་བཟང་དར་བབ་དྲེགས་པ་དང་བྲལ་ཞིང་གཏོང་ལ་དགའ་བ་སོགས་བུད་མེད་རིན་པོ་ཆེའི་ཡོན་ཏན་ཀུན་ཚང་བ་ས་འཚོ་གྲགས་འཛིན། རི་དྭགས་སྐྱེས་ཏེ་སོ་སོ་འཁོར་ཉི་ཁྲི་དང་བཅས་པ་བཙུན་མོ་དྲུག་ཁྲིའམ་བརྒྱད་ཁྲི་བཞི་སྟོང་གི་ཚོགས་ཀྱིས་འཆི་མེད་འདུན་ས་ལྟ་བུའི་གླུ་དབྱངས་རོལ་མོའི་སྒྲ་ལ་སོགས་པ་བཀོད་པ་ཕུལ་དུ་བྱུང་བས་མཆོད་ཅིང་། དེ་དག་གི་ནང་དུ་རྩེ་ཞིང་རོལ་བ་ལ་སོགས་ཐབས་ལ་མཁས་པའི་མཛད་པས་བཙུན་མོའི་འཁོར་དེ་དག་ཐམས་ཅད་ཀྱང་བྱང་ཆུབ་ཏུ་ཡོངས་སུ་སྨིན་པར་མཛད་དོ།།
༦༽ རབ་ཏུ་བྱུང་བའི་མཛད་པ།
རྒ་ན་འཆི་དང་ཚངས་སྤྱོད་གཟིགས་སོགས་ཀྱིས།། ངེས་འབྱུང་རབ་ཏུ་བྱུང་ནས་ངུར་སྨྲིག་བཞེས།། དགུང་ལོ་ཉེར་དགུ་པ་ལ་གྲོང་ཁྱེར་གྱི་སྒོ་བཞིར་རྒས་པ་དང་། ན་བ་དང་། འཆི་བ་དང་། ཚངས་སྤྱོད་རབ་ཏུ་བྱུང་བ་རྣམས་གཟིགས་ཤིང་ཕྱོགས་བཅུའི་རྒྱལ་བ་རྣམས་ཀྱིས་གླུ་དབྱངས་སིལ་སྙན་གྱི་སྒྲས་བསྐུལ་ཞིང་བྱིན་གྱིས་བརླབས་པ་དང་། རང་ཉིད་ཀྱི་སྨོན་ལམ་གྱི་མཐུས་རྒྱལ་སྲིད་བཙུན་མོའི་འཁོར་རྣམས་ལ་སྐྱོ་བའི་ཚུལ་བསྟན་ཏེ་ངེས་པར་འབྱུང་བའི་ཐུགས་སྐྱེས་པ་ན། ད་ནི་ཞག་བདུན་ལ་རབ་ཏུ་མ་བྱུང་ན་འཁོར་ལོས་སྒྱུར་བའི་རྒྱལ་བོར་འགྱུར་རོ་ཞེས་མཚན་མཁན་རྣམས་ཀྱིས་ལུང་བསྟན་པ་ཐོས་ནས། ཤཱཀྱ་རྣམས་ཀྱིས་སྟོབས་ཅི་ཡོད་པས་མེལ་ཚེ་བྱས་ཏེ་བསྲུངས་པ་ན། ཐ་སྐར་ཟླ་བའི་ཉའི་མཚན་མོར་གྲགས་འཛིན་མའི་མངལ་དུ་རྡོ་རྗེ་སེམས་དཔའི་སྤྲུལ་བ་སྲས་དགྲ་གཅན་འཛིན་བཟང་བོ་བྱིན་གྱིས་བརླབས་ཏེ། ནམ་ཕྱེད་ན་ཆིབས་པ་སྔགས་ལྡན་ལ་ཆིབས། ཞམ་འབྲིང་བ་འདུན་དང་བརྒྱ་བྱིན་ལ་སོགས་ལྷ་བྱེ་བ་ཕྲག་སྟོང་མང་བོས་མཆོད་ཅིང་ནམ་མཁའི་ལམ་ནས་དཔག་ཚད་བཅུ་གཉིས་ཀྱི་ཤར་ཕྱོགས་འདས་པ་ཡངས་པ་ཅན་དུ་གཤེགས་ནས་གཙུག་ཕུད་རང་ཉིད་ཀྱིས་བཅད་དེ་རབ་ཏུ་བྱུང་། ལྷ་ཡིས་ཕུལ་བའི་ན་བཟའ་ངུར་སྨྲིག་བཞེས། འདུན་པ་ཆིབས་བཅས་སླར་ལོག་ནས་ཡབ་དང་བཙུན་མོ་རྣམས་ཀྱི་མྱ་ངན་བསང་། གཙུག་ཕུད་དང་ཀཱ་ཤི་ཀཱའི་ན་བཟའ་ལྷ་རྣམས་ཀྱིས་ཁྱེར་ཏེ་མཆོད་པ་ཆེན་པོས་མཆོད་དོ།།
༧༽ དཀའ་བ་སྤྱད་པའི་མཛད་པ།
རྒྱལ་བུ་དོན་གྲུབ་རབ་ཏུ་བྱུང་བའི་རྗེས་སུ་བྲམ་ཟེ་གཉིས་སློབ་དཔོན་དུ་བསྟེན་ནས་འཇིག་རྟེན་པའི་སྒོམ་གྱི་ཚུལ་ཞི་གནས་བསྒྲུབས་ཤིང་སྲིད་རྩེའི་སྙོམས་འཇུག་བར་མངོན་དུ་མཛད། ཆུ་ཀླུང་ནེ་ར་ཛྙ་ནའི་འགྲམ་དུ་ཉིན་རེ་འབྲུ་རྡོག་གསུམ་ཙམ་ལས་མ་བཞེས་པར་ལོ་དྲུག་གི་རིང་སྐྱིལ་དཀྲུང་མ་བཤིག་པར་དཀའ་བ་སྤྱད།
༨༽ བྱང་ཆུབ་སྙིང་པོར་གཤེགས་པའི་མཛད་པ།
ལོ་དྲུག་དཀའ་བ་སྤྱད་པའི་རྗེས་སུ་དཀའ་སྤྱད་གཅིག་པུས་སངས་རྒྱས་མི་ཐུབ་པ་གཞན་ལ་བསྟན་པའི་ཆེད་དུ། ཁོང་གི་སྐུ་གཟུགས་ཧ་ཅང་སྐྱོ་བོ་ཆགས་པ་མ་ཟད། ད་དུང་འཁོར་བ་ལས་ཡོངས་སུ་ཐར་པའི་ཐར་པ་མ་ཐོབ་པས།	ཞིང་པའི་བུ་མོ་ལེགས་སྐྱེས་མས་བ་མཆོག་སྟོང་གི་འོ་ཐུག་ཕུལ་བ་བཞེས་ནས་སྐུ་གཟུགས་གཟི་བརྗིད་དང་། འོད་ཟེར་དཔག་ཏུ་མེད་པ་འཕྲོས། གཞན་ཡང་རྩ་འཚོང་ཁྱེའུ་བཀྲ་ཤིས་ཀྱིས་རྩྭ་ཀུ་ཤ་ཕུལ་བ་དེ་ཉིད་གདན་དུ་བྱས་ནས་བྱང་ཆུབ་ལྗོན་ཤིང་གི་དྲུང་དུ་བཞུགས་ནས་སངས་མ་རྒྱས་ཀྱི་བར་དུ་ཡར་མི་ལངས་པ་དམ་བཅས་ཏེ་དེ་ཏིང་ངེ་འཛིན་ལ་མཉམ་པར་བཞུགས་སོ།
༩༽ བདུད་བཏུལ་པའི་མཛད་པ།
དེ་ནས་ས་ག་ཟླ་བའི་ཚེས་པ་བཅོ་ལྔའི་མཚན་མོར་སྟེ་བར་ཆད་བྱེད་ཆེད་དུ། སྲོད་ལ་བདུད་ཀྱི་སྡེ་འཇིགས་སུ་རུང་བ་དང་། བུ་མོ་མཛེས་མར་སྤྲུལ་ནས་གར་འཁྲབ་པ་སོགས་གནོད་པ་ཇི་ཙམ་བྱས་ཀྱང་ཁོང་གིས་ཏིང་ངེ་འཛིན་གྱི་མཐུ་ལ་བརྟེན་ནས་བུ་མོ་དེ་ཚོ་རྒན་པོ་དང་ཡིད་དུ་མི་འོང་བ་གྱུར། མ་ཟད་ཁོང་གི་བྱམས་བརྩེ་ཆེན་པོས་བདུད་ཀྱི་དམག་དཔུང་གི་རལ་གྲི་དང་མདུང་མཚོན་ཆ་དེ་དག་ཐམས་ཅད་མེ་ཏོག་ཏུ་གྱུར། བདུད་ཀྱི་སྡེ་དང་ཁོ་རང་ཚོའི་ཉོན་མོངས་པ་བཅོམ་སྟེ་དགེ་བའི་ལམ་ལ་བཀོད་པར་མཛད་དོ། །
༡༠༽ སངས་རྒྱས་པའི་མཛད་པ།
བདུད་དེ་ཚོ་བཅོམ་ནས་ས་ག་ཟླ་བའི་ཚེས་པ་བཅོ་ལྔའི་མཚན་མོ་ཐོ་རེངས་ཀྱི་དུས་སུ་བསམ་གཏན་དང་པོ་ནས་བཞི་པ་བར་རིམ་པ་བཞིན་དུ་མཉམ་པར་བཞག་ནས་ཏིང་ངེ་འཛིན་མཆོག་ཏུ་གྱུར་པ་མངོན་དུ་མཛད་པས་བདེན་པ་བཞི་ཐུགས་སུ་ཆུད། བདེན་པ་གཞི་ནི་སྡུག་བསྔལ་བདེན་པ་དང་། ཀུན་འབྱུང་བདེན་པ། འགོག་བདེན། ལམ་བདེན་དེ་བཞི་དང་། རྟེན་འབྲེལ་ཡན་ལག་བཅུ་གཉིས་ཀྱི་སྒོ་ནས་འཁོར་བར་འཇུག་ལྡོག་གི་ཚུལ་ཡང་དག་པར་གཟིགས། རྡོ་རྗེ་ལྟ་བུའི་ཏིང་ངེ་འཛིན་གྱིས་ཉོན་སྒྲིབ་དང་ཤེས་སྒྲིབ་ཕྲ་མོ་མ་ལུས་པ་སྤངས་ནས་རྫོགས་པའི་སངས་རྒྱས་ཀྱི་གོ་འཕང་མངོན་དུ་མཛད། རྫོགས་གི་དོན་བསོད་ནམས་དང་ཡེ་ཤེས་ཀྱི་ཚོགས་གཉིས་རྫོགས་པ་དང་།  སངས་རྒྱས་ནི་སྒྲིབ་པ་གཉིས་སངས་ཤིང་ཡོན་ཏན་ཚང་མ་རྒྱས་པའི་དོན་རེད། སྐབས་དེར་ལྷ་ཡིས་མེ་ཏོག་གི་ཆར་ཕབ་ཅིང་། འཇིག་རྟེན་གྱི་ཁམས་སུ་བཀྲ་ཤིས་པའི་རྟགས་མཚན་མང་པོ་བྱུང་ངོ།
བདག་ཅག་གི་སྟོན་པ་དགུང་ལོ་སོ་གསུམ་ལོན་པ་ན་མངོན་པར་རྫོགས་པ་སངས་རྒྱས་ནས་བདུན་ཕྲག་བདུན་གྱི་བར་དུ་ཆོས་ཟབ་མོ་རྣམས་མི་གཞན་ལ་གསུངས་ན་ཧ་གོ་ཐུབ་ཀྱི་མེད་པས། མི་ཡུལ་དུ་རེ་ཞིག་ཆོས་མ་གསུངས་པར་ལྷ་ཡུལ་སོགས་འཇིག་རྟེན་གཞན་ལ་འགྲོ་བའི་དོན་མཛད། ས་ག་ཟླ་བ་བའི་ཚེས་པ་ཅོ་ལྔར་ལྷ་ཡི་རྒྱལ་པོ་ཚངས་པ་དང་བརྒྱ་བྱིན་གཉིས་ཀྱིས་གསེར་གྱི་ཆོས་འཁོར་དང་། དུང་དཀར་གཡས་སུ་འཁྱིལ་བ་ཕུལ་ནས་ཆོས་གསུངས་དགོས་པའི་གསོལ་བ་བཏབ་པ་ལ་བརྟེན་ནས་ཆོས་གསུངས་རྒྱུ་ཞལ་བཞེས་མཛད། ཐུགས་བརྩེ་བ་པོས་གདུལ་བྱའི་བློ་ཡི་རིམ་པ་དང་མཐུན་པར་གྲོང་ཁྱེར་ཝཱ་ར་ཎ་སཱིར་ཟླ་བ་དྲུག་པའི་ཚེས་བཞི་ཉིན་དུ་དྲང་སྲོང་ལྷུང་བ་རི་དྭགས་ཀྱི་གནས་སུ་བྱོན་ཏེ། འཁོར་ལྔ་སྡེ་བཟང་པོ་སོགས་འཁོར་དཔག་ཏུ་མེད་པ་འདུས་པ་རྣམས་ལ་བཀའ་དང་པོ་བདེན་བཞིའི་ཆོས་འཁོར་བསྐོར་བར་མཛད་ནས་འཁོར་ལྔ་སྡེ་བཟང་པོ་དགྲ་བཅོམ་པའི་གོ་འཕང་ཐོབ། དེ་ནས་བྱ་རྒོད་ཕུང་པོའི་རིར་འཁོར་བྱང་ཆུབ་སེམས་དཔའ་སོགས་གདུལ་བྱ་བགྲང་ལས་འདས་པ་རྣམས་ལ་སྟོང་པ་ཉིད་གཙོ་བོར་སྟོན་པའི་ཤེར་ཕྱིན་གྱི་ཆོས་གསུངས། ཤེར་ཕྱིན་གྱི་མདོ་སྡེ་རིན་པོ་ཆེ་ལ་སོགས་པ་འཁོར་ལོ་གཉིས་པ་མཚན་ཉིད་མེད་པ་དང་། ཡུལ་གཞན་དང་གཞན་དུ་ཏིང་ངེ་འཛིན་གྱི་རྒྱལ་པོའི་མདོ་ལ་སོགས་པ་མཐའ་ཡས་པ་གསུངས། ཡངས་པ་ཅན་དང་ངེས་གཏན་མེད་པའི་གནས་རྣམས་སུ་མདོ་སྡེ་དགོངས་འགྲེལ་ལ་སོགས་པ་འཁོར་ལོ་ཐ་མ་ལེགས་པར་རྣམ་པར་ཕྱེ་བ་དང་དེའི་སྡེར་གཏོགས་དང་བཅས་པ་གསུངས། གཞན་ཡང་། དཔལ་སྡན་འབྲས་སྤུངས་མཆོད་རྟེན་དུ་དུས་ཀྱི་འཁོར་ལོའི་རྒྱུད་སྡེ་དང་། འཛམ་བུ་གླིང་གི་གནས་ཁྱད་པར་ཅན་གཞན་དང་གཞན་དུ་གསང་སྔགས་རྒྱུད་སྡེ་བཞིའི་ཆོས་འཁོར་མཐའ་ཡས་པ་གསུངས་པ་སོགས་མདོ་དང་།  སྔགས་ཀྱི་ཆོས་མཐའ་ཡས་པ་གསུངས་ཏེ་གདུལ་བྱ་དཔག་ཏུ་མེད་པ་ཞིག་སྨིན་གྲོལ་གྱི་ལམ་ལ་འགོད་པར་མཛད་དོ།
༡༢༽ མྱ་ངན་ལས་འདས་པའི་མཛད་པ།
མཐར་སྟོན་པ་བཅོམ་ལྡན་འདས་དགུང་ལོ་སོ་ལྔ་ནས་བརྒྱད་བཅུ་བར་དུ་ཆོས་ཀྱི་འཁོར་ལོ་གསུམ་གཙོ་བོར་གྱུར་བའི་ཆོས་ཀྱི་སྒོ་མོ་བརྒྱད་ཁྲི་བཞི་སྟོང་གསུངས་པ་རེད། ཡུལ་མཉན་ཡོད་དུ་དབྱར་ཞེ་བཞི་ལ་གཞུགས་པ་སོགས་འགྲོ་བ་ལྷ་དང་བཅས་པའི་དོན་མང་པོ་མཛད། དེ་ནས་དགུན་ལོ་བརྒྱད་བཅུ་གྱ་གཅིག་ས་ག་ཟླ་བའི་ཚེས་ཅོ་ལྔ་རྒྱ་གར་འཕགས་པའི་ཡུལ་རྩྭ་མཆོག་གྲོང་ཞེས་བྱ་བའི་གནས་སུ་མི་གནས་པའི་མྱ་ངན་འདས་པའི་མཛད་པ་བསྟན་པ་རེད། མི་གནས་པ་ཟེར་ཡ་འདི་ནི་ཞི་བའི་མཐའ་དང་སྲིད་པའི་མཐའ་གཉིས་ལ་མི་གནས་པ་དང་། གདུལ་བྱ་རྣམས་ལ་མི་རྟག་པ་བསྟན་པའི་ཆེད་དུ་སྐུ་མྱ་ངན་ལས་འདས་པའི་ཚུལ་བསྟན་པ་རེད། གནས་ཆེན་པོ་བརྒྱད་དུ་སྐུ་གདུང་གི་རིང་བསྲེལ་དང་དབུ་སྐྲ་ཚེམས་སོགས་བཞུགས་སུ་གསོལ་བའི་མཆོད་རྟེན་ཆེན་པོ་བརྒྱད་ཅེས་རྗེས་འཇུག་རྣམས་ཀྱི་མཆོད་པའི་རྟེན་དུ་བཞེངས་སོ།
ཆོས་སྐྱོང་ཞལ་བཞི་པ་
ཆོས་སྐྱོང་ཞལ་བཞི་པ།
ས་སྐྱའི་ཆོས་སྐྱོང་དཔལ་མགོན་ཞལ་བཞི་ཟེར་བ་གདོང་བཞིའི་རྣམ་པ་ཅན་ཞིག་ཡོད།
ཆོས་སྐྱོང་དཔང་དུ་གསོལ་
ཆོས་སྐྱོང་དཔང་དུ་གསོལ།
རང་ཉིད་ཀྱིས་བསྟེན་པའི་ཆོས་སྐྱོང་སྲུང་མ་མགོན་པོ་དང་དཔལ་ལྷ་མོ་སོགས་ལ་དཔང་པོ་གནང་བར་ཞུས་པ།
ཆོས་སྐུའི་མཚན་ཉིད་ལྔ་
ཆོས་སྐུའི་མཚན་ཉིད་ལྔ།
འདུས་མ་བྱས་པ། གཉིས་སུ་དཔྱད་དུ་མེད་པ། ཕྱིན་ཅི་མ་ལོག་པ། སྒྲིབ་པ་དག་པ། རང་བཞིན་ལྷུན་གྲུབ་ཡེ་ཤེས། ཐུགས་རྗེ་ཀུན་ཁྱབ་ཡེ་ཤེས་སོ། །
ཆོས་ཁམས་ཀྱི་འདུས་མ་བྱས་བརྒྱད་
ཆོས་ཁམས་ཀྱི་འདུས་མ་བྱས་བརྒྱད།
དགེ་བའི་དེ་བཞིན་ཉིད། མི་དགེ་བའི་དེ་བཞིན་ཉིད། ལུང་མ་བསྟན་གྱི་དེ་བཞིན་ཉིད། ནམ་མཁའ། སོ་སོར་བརྟགས་པའི་འགོག་པ། སོ་སོར་བརྟགས་མིན་གྱི་འགོག་པ། མི་གཡོ་བའི་འགོག་པ་འདུ་ཤེས་དང་ཚོར་བ་འགོག་པའོ། །
ཆོས་སྐྱོང་བཟང་པོ་
ཆོས་སྐྱོང་བཟང་པོ།
བོད་ཀྱི་ལོ་རྒྱུས་ཐོག་མཚན་སྙན་ཆེ་བའི་ལོ་ཙཱ་བ་ཆེན་པོ་ཞིག་སྟེ། ཞ་ལུ་ལོ་ཆེན་ཆོས་སྐྱོང་བཟང་པོ་ཞེས་པར་གཟིགས།
བརྡ་གསར་རྙིང་གི་རྣམ་གཞག་ལེགས་པར་སྟོན་པ་གསར་བུའི་ཉེར་མཁོ་
བརྡ་གསར་རྙིང་གི་རྣམ་གཞག་ལེགས་པར་སྟོན་པ་གསར་བུའི་ཉེར་མཁོ།
ཆོས་འཁོར་གསུམ་
ཆོས་འཁོར་གསུམ།
འཁོར་ལོ་དང་པོ་བདེན་བཞིའི་ཆོས་འཁོར། བར་པ་མཚན་ཉིད་མེད་པའི་ཆོས་འཁོར། ཐ་མ་མཚན་ཉིད་གསུམ་སེམས་ཙམ་པའི་འདོད་པ་ལྟར་ཕྱེ་བའི་ཆོས་འཁོར་རམ་ལེགས་པར་རྣམ་པར་ཕྱེ་བའི་ཆོས་འཁོར་གསུམ། ཡང་ན། ལྷ་ས་དང་། བསམ་ཡས། ཁྲ་འབྲུག་གསུམ།
ཆོས་སྐུའི་སྙིང་པོ་ཡིག་དྲུག་
ཆོས་སྐུའི་སྙིང་པོ་ཡིག་དྲུག
ཆོས་སྐུ་ཐམས་ཅད་མཁྱེན་པའི་སྙིང་པོ་སྟེ། ཕར་ཕྱིན་དྲུག་ལ་ཟེར་ཞིང་། ཕར་ཕྱིན་དྲུག་ནི་སངས་རྒྱས་ཐོབ་པ་ལ་ངེས་པ་དུ་སློབ་དགོས་པའི་ལམ་ཡིན་པ་དང་། དྲུག་པོ་དེ་མཐར་ཕྱིན་ན་ས་བཅུ་ཐོབ་ནས་སངས་རྒྱས་པ་ཡིན། ཕར་ཕྱིན་དྲུག་པོ་དེ་ཡི་གེའི་ཐོག་ནས་མཚོན་པ་ནི་གཟུངས་སྔགས་ཡི་གེ་དྲུག་པོ་སྟེ། ཨོཾ་མ་ཎི་པདྨེ་ཧཱུཾ་ཞེས་པ་འདི་ཡིན་ཅིང་། འདིའི་མཚོན་དོན་དང་འགྲེལ་བཤད་སྐོར་གྲུབ་མཐའ་རིས་མེད་ཀྱི་མཁས་དབང་མང་པོ་ཞིག་གིས་མཛད་པ་རྒྱས་བསྡུས་སྣ་ཚོགས་ཡོད།
ཆོས་ཁྲིམས་
ཆོས་ཁྲིམས།
སྟོན་པ་སངས་རྒྱས་ཀྱི་དགེ་སློང་དང་དགེ་ཚུལ། རབ་བྱུང་བཅས་ལ་སོ་སོའི་བསམ་བློའི་ཆུ་ཚད་དང་མཐུན་པའི་ཁྲིམས་གཏན་འབེབས་གནང་བ་དེ་ལ་ཆོས་ཁྲིམས་ཟེར། ཁོ་ཚོས་ཁྲིམས་དེ་ལས་འགལ་བ་བྱུང་ན་སང་གི་ནམ་མ་ལངས་ཚུན་ཆད་རང་གི་ཁྲིམས་གྲོགས་དང་ཡང་ན་རང་སྡོམ་པ་རིགས་མཚུངས་ཡིན་པའི་སྡོམ་ལྡན་ཞིག་ལ་རང་གི་ཉེས་པ་ངོས་ལེན་ཞུས་ཚེ་ཟླ་བ་ཁ་ཤས་རིང་དམན་པའི་བྱ་སྤྱོད་ལྔ་དང་ལེན་ཞུས་ཏེ་ཉེས་ཆད་བཅད་པ་ཙམ་གྱིས་འཐུས་པ་ལས། སྒྲིགས་འཛུགས་ནས་ཕུད་པའི་ཉེས་ཆད་གཅོད་མི་དགོས། གལ་ཏེ་ཁྲིམས་འགལ་བྱེད་པོས་ཁྲིམས་ལས་འགལ་ནས་ངོས་ལེན་མ་ཞུས་པར་སང་ཉིན་གྱི་ནམ་ལངས་ན་ཁྲིམས་ལས་འགལ་ནས་ཞག་གཅིག་སོང་ཟིན་པས་ཚོགས་པའི་སྒྲིགས་འཛུགས་ནང་ནས་ཕུད་པའི་ཆད་ལས་ཐོབ་པ་སོགས་ཉེས་ཆད་ལྕི་ཡང་གི་རིམ་པ་མི་འདྲ་བ་ཡོད་པ་མ་གཏོགས་ལུས་ཀྱི་ཐོག་ཉེས་བརྡུང་དང་། འཛིན་བཟུང་བྱས་པ། བཙོན་དུ་འཇུག་པ་སོགས་ཀྱི་ཁྲིམས་གཅོད་བྱེད་མི་ཆོག་པ་ཡིན། འོན་ཀྱང་། བོད་དུ་ཆོས་སྲིད་ཟུང་འབྲེལ་གྱི་ལམ་ལུགས་དར་རྗེས་གོང་དུ་བཤད་པའི་ཆོས་ཁྲིམས་དེས་དགོན་པའི་ནང་དུ་ཡོད་པའི་གྲྭ་པའི་ཆོས་ཁྲིམས་ལེགས་པོ་ཡོང་བའི་འགན་སྲུང་བྱེད་མི་ཐུབ་པར་གྱུར་པ་དང་ཆབས་ཅིག དགོན་པ་ཁག་ལ་བྲན་གཡོག་དང་། མི་སེར། མཆོད་གཞིས་བཅས་ཡོད་པའི་དབང་གིས་ཁོ་ཚོར་བཀས་བཀོད་བརྒྱུད་འཛིན་གྱི་ཁྲིམས་ལུགས་ལག་བསྟར་བྱེད་པ་དང་འདྲ་བར་དགོན་པའི་ནང་གི་ཁྲིམས་འགལ་གྲྭ་པ་ཚོར་ཡང་ཉེས་བརྡུང་དང་བཙོན་འཇུག་སོགས་བཀས་བཀོད་བརྒྱུད་འཛིན་གྱི་ཁྲིམས་ལུགས་ལག་བསྟར་བྱེད་ཀྱི་ཡོད་སྟབས་ཁྲིམས་ལུགས་ལག་བསྟར་བྱེད་སྟངས་ཐད་བཀས་བཀོད་བརྒྱད་འཛིན་གྱི་སྲིད་གཞུང་དང་ཁྱད་པར་མེད་པ་དེ་འདྲ་བྱུང་བ་ཡིན།   ལེགས་སོ།   ལེགས་སོ།
ཆོས་ཁྲིམས་ཀྱི་བྱ་བའི་ཁུར་བཟོད་པར་བྱེད་པ་
ཆོས་ཁྲིམས་ཀྱི་བྱ་བའི་ཁུར་བཟོད་པར་བྱེད་པ།
ཆོས་ཁྲིམས་པའི་འགན་ཁུར་བྱེད་པའི་དོན་སྟེ། ཆོས་ཁྲིམས་པ་དང་། དགེ་བསྐོས། ཞལ་ངོ་ཞེས་པ་རྣམས་དོན་གཅིག འོན་ཀྱང་དགོན་པ་སོ་སོའི་མིང་འབོད་སྟངས་མིའདྲ་བ་ཡོད། སེ་འབྲས་དགའ་གསུམ་གྱི་ཚོགས་ཆེན་དགེ་བསྐོས་ལ་གྲྭ་པས་མིང་འབོད་དུས་ཚོགས་ཆེན་ཞལ་ངོའམ་ཞལ་ངོ་ཞེས་ཟེར་ཞིང་། ས་གནས་སྲིད་གཞུང་ནས་མིང་འབོད་སྐབས་ཚོགས་ཆེན་དགེ་བསྐོས་དང་ཆོས་ཁྲིམས་པ་ཟེར། གྲྭ་ཚང་སོ་སོ་དང་དགོན་པ་གཞན་དག་ཆུང་ཆུང་གི་དགེ་བསྐོས་ལ་དགེ་བསྐོས་ལ་དགེ་བསྐོས་དང་། ཡང་ན་ཆོས་ཁྲིམས་པ་ཟེར་བ་ལས། ཞལ་ངོ་མི་ཟེར། ལས་འགན་ནི་དགོན་པའི་མཁན་པོའི་བཀའ་དང་བསྟུན་ནས། གྲྭ་པའི་ཆོས་ལུགས་ཀྱི་སྒྲིག་ལམ་ལྟ་རྟོགས་བྱེད་རྒྱུ་དང་། སྒྲིགས་དང་འགལ་བ་ལ་ཉེས་པ་གཅོད་པ། ཚོགས་གཞུང་དུ་སྙན་གསན་ཞུ་རྒྱུའམ་ཚོགས་གཏམ་གཏོང་རྒྱུ་བཅས་དགོན་པ་ཆེ་ཆུང་ཚང་མ་འདྲ་བ་ཡིན། དགོན་པ་འགའ་ཞིག་ལ་དགེ་བསྐོས་ཟེར་བ་ལས་འགན་གོང་ལྟར་གྱི་ཐོག་དགོན་པའི་སྤྱི་རྫས་དོ་དམ། དགོན་པའི་མི་སེར་དང་མཉམ་དུ་སྲིད་གཞུང་གི་ཁྲལ་སྒྲུབ་རྒྱུ་དང་། ཚོགས་འདུར་འགྲོ་རྒྱུ་སོགས་བྱེད་དགོས། ད་དུང་དགེ་བསྐོས་འཁྱུར་ན་གྲྭ་པ་ལ་དགེ་བསྐོས་ལྷག་མཆོད་ཡིན་ཟེར་བའི་གཏོང་སྒོ་ཆེན་པོ་ཞིག་གཏོང་དགོས། སྔར་མི་དམངས་དང་སྦྱིན་བདག་ནས་ཕུལ་བའི་གཏོང་སྒོའི་ཐེབས་རྩ་བོད་དངུལ་སྲང་སུམ་ཅུའི་སྐྱེད་ཐོག་ནས་གྲྭ་པ་བརྒྱ་ཙམ་ལ་ཇ་ཐུག་ཞིག་གཏོང་དགོས་པ་སོགས་ཡོད་པ་མ་ཟད། དགེ་བསྐོས་སོ་སོའི་གྲལ་མཚམས་སུ་སླེབས་ནས་བྱེད་པའམ་ཡང་ན་དགོངས་པ་ཞུ་དགོས། དགོངས་པ་ཞུས་ཚེ་གྲྭ་པར་དགོངས་ཞུའི་གཏོང་སྒོ་གཏོང་དགོས་པ་སོགས་ཡོད་སྟབས། དགོན་པ་འགའ་ཞིག་ལ་དགེ་བསྐོས་མིང་མཚམས་སླེབས་དུས་ཡུལ་བྱོལ་དུ་འགྲོ་མཁན་ཡོད། སེ་འབྲས་དགེ་གསུམ་སོགས་དགོན་པ་ཆེན་པོའི་དགེ་བསྐོས་ནི་ས་གནས་སྲིད་གཞུང་ངམ་བླ་མའི་ཕྱག་མཛོད་ནས་བསྐོ་བཞག་བྱེད་དགོས་སྟབས། སྐུ་དྲག་ཚོས་བོད་དངུལ་རྡོ་ཚད་ལྔ་བརྒྱ་ནས་ཁྲི་བར་བསྐྱལ་ནས་ཡང་ཐབས་བྱེད་ཀྱི་ཡོད། ཆོས་ལུགས་རང་གི་ཁྱིམས་དང་བསྟུན་ཏེ་ཉེས་ཆད་བཏང་ན་ཕྱག་འཚལ་རྒྱུ་དང་། སྤྱི་རྫས་ཉམས་གསོ་བྱེད་རྒྱུ། ཤག་ནང་དུ་བཟང་བཙོན་དུ་འཇོག་རྒྱུ། ཉེས་པ་ཆེ་ཤོས་དགོན་པ་ནས་ཕུད་པ་བཅས་དེ་ལས་ལྷག་པས་ཁྲིམས་གཏོང་མི་ཆོག
ཆོས་གོས་རྣམས་འཇལ་བྱེད་ཀྱི་ཁྲུ་གསུམ་
ཆོས་གོས་རྣམས་འཇལ་བྱེད་ཀྱི་ཁྲུ་གསུམ།
ལུས་ཁྲུ། ལག་ཁྲུ། རྡུལ་ཁྲུའོ།
ཆོས་གོས་སྣམ་གསུམ་
ཆོས་གོས་སྣམ་གསུམ།
བླ་གོས་དང་། མཐང་གོས་དང་། སྣམ་སྦྱར་གསུམ་མོ། གཞན་ཡང་དགེ་སློང་གི་ཉེ་ལྡན་གྱི་ཡོ་བྱད་དྲུག་གང་ཞེ་ན། སྣམ་སྦྱར་དང་། བླ་གོས་དང་། མཐང་གོས་དང་། གདིང་བ་དང་། ལྷུང་བཟེད་དང་། ཆུ་ཚགས་སོ། །
ཆོས་སྐུའི་ཆོས་སྐུ་འོངས་སྐུ་སྤྲུལ་སྐུ་སོགས་དགུ་བཅས་ཉེར་བདུན་དབྱེ་བ་
ཆོས་སྐུའི་ཆོས་སྐུ་འོངས་སྐུ་སྤྲུལ་སྐུ་སོགས་དགུ་བཅས་ཉེར་བདུན་དབྱེ་བ། དང་པོ་ཆོས་སྐུའི་ཆོས་སྐུ་ཞིང་ཁམས་བསམ་གྱིས་མི་ཁྱབ་པ། གནས་བསམ་ངོ་ལས་འདས་པའི་ཆོས་ཉིད། ཏིང་ངེ་འཛིན་མི་གཡོ་བ་ཆེན་པོ། འཁོར་སྣ་ཚོགས་རང་བཞིན་མི་གཉིས་པ། སྟོན་པ་བརྗོད་དུ་མེད་པའི་ཆོས་ཉིད། དུས་གང་དུའང་འགྱུར་བ་མེད་པའི་ཆོས་ཉིད་དང་། ཆོས་སྐུའི་ལོངས་སྐུ་ཞིང་ཁམས་རྡུལ་དང་བྲལ་ཞིང་དྲི་མ་མེད་པ། གནས་དྲན་པ་ཡིད་ཀྱི་རྟོགས་པ་ཆོད་པ། ཏིང་ངེ་འཛིན་སེམས་དང་སེམས་བྱུང་དབྱིངས་སུ་དག་པ། དུས་དག་པ་མ་ཡིན་པ་དང་། ཆོས་སྐུའི་སྤྲུལ་སྐུ་ཞིང་ཁམས་སྟོང་ཉིད་རྒྱ་མ་ཆད་པ། གནས་ཐམས་ཅད་ཀྱི་འཆར་གཞིར་གྱུར་པ། ཏིང་ངེ་འཛིན་འགག་མེད་ཆེན་པོར་རང་གསལ་བ། འཁོར་རིས་མེད་ཀྱི་སངས་རྒྱས་དང་ཡེ་ཤེས་རྒྱ་མཚོའི་ཚོགས། བསྟན་པ་རང་བཞིན་མ་བཅོས་པ། དུས་སྙིང་པོ་མངོན་པར་བྱང་ཆུབ་ཏུ་རང་སྣང་བའོ། །གཉིས་པ་ལོངས་སྐུའི་ཆོས་སྐུ་རྣམ་པར་སྣང་མཛད་གང་ཆེན་མཚོ་དེའི་བཞུགས་ཚུལ་ཕྱི་ནས་བལྟས་ན་ནང་གསལ་བ། ནང་ནས་བལྟས་ན་ཕྱི་གསལ་བ། སྐུ་མདུན་དང་རྒྱབ་མེད་པ། ཞལ་ཕྱོགས་བཅུ་ཀུན་ཏུ་ཐལ་ལེ་བ། དེའི་ཞིང་ཁམས་ཕྱག་གི་མཐིལ་ན་འཇིག་རྟེན་གྱི་ཁམས་ཉི་ཤུ་རྩ་ལྔ་ལ་མངའ་མཛད་པ། བསྟན་བ་རང་བྱུང་གི་ཡེ་ཤེས་སྣང་བ། དུས་རྟོགས་པ་མངོན་དུ་འགྱུར་བ་དང་། ལོངས་སྐུའི་ལོངས་སྐུ་རིགས་ཀྱི་གཙོ་བོ། དེའི་མཚན་ཉིད་ངོ་བོ་ཐ་དད་པ་ལ་རང་བཞིན་གཅིག་པ། ཞིང་ཁམས་སོ་སོའི་རིགས་ཀྱི་དཀྱིལ་འཁོར་གྲངས་མེད་པ། གནས་འོག་མིན། འཁོར་སོ་སོའི་རིགས་ལྔ། བསྟན་པ་མཁྱེན་པའི་ཡེ་ཤེས་ལྔ་ལ་ལོངས་སྤྱོད་པ། དུས་སྣང་བ་འདུ་བ་མཆེད་པ་དང་། ལོངས་སྐུའི་སྤྲུལ་སྐུ་རིགས་ལྔའི་སངས་རྒྱས་དང་སོ་སོའི་གཙོ་འཁོར། དེའི་མཚན་ཉིད་སྣང་ལ་རང་བཞིན་མེད་པ་གསལ་ལ་རྟོག་པ་མེད་པ། དེའི་ཞིང་ཁམས་ལྷ་དང་ལྷ་མོ་འབུམ་ཕྲག་བསམ་གྱིས་མི་ཁྱབ་པ་ལ་ལོངས་སྤྱོད། གནས་ལྕང་ལོ་ཅན་ཡེ་ཤེས་ལྔ་ལྷུན་གྱིས་གྲུབ་པ། འཁོར་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པ། དུས་རིག་པ་རང་སྣང་གི་དུས་སོ། །གསུམ་པ་སྤྲུལ་སྐུའི་ཆོས་སྐུ་དཔལ་རྡོ་རྗེ་འཆང་ཆེན་པོ། དེའི་མཚན་ཉིད་སྐྱེ་བ་བཞིའི་ལུས་སུ་བྱུང་ཞིང་མཛད་པ་སུམ་ཅུ་རྩ་དྲུག་མཐར་ཕྱིན་པར་ཞལ་གྱིས་བཞེས་པ། དེའི་ཞིང་ཁམས་སྟོང་གསུམ་བྱེ་བ་ཕྲག་བརྒྱས་བསྐོར་བ་ཚངས་ཆེན་གྱི་ཞིང་ཁམས། དེའི་གནས་མེ་ཏོག་པདྨ་ཁ་སྟོང་དང་ལྡན་པ། འཁོར་སྐྱེ་བ་བཞིས་བསྡུས་པའི་འགྲོ་བ། བསྟན་པ་སྡེ་སྣོད་ཀུན་གྱི་རྩ་བ་སྒྲ་ཐལ་འགྱུར། དུས་ཚེ་ལོ་དཔག་ཏུ་མེད་པ་ཐུབ་པའི་དུས་དང་། སྤྲུལ་སྐུའི་ལོངས་དཔལ་རྡོ་རྗེ་སེམས་དཔའ། དེའི་ཞིང་ཁམས་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་བྱེ་བ་བརྒྱ་ཕྲག གནས་གདུལ་བྱའི་ངོ་དང་སྦྱར་བ། འཁོར་ས་བརྒྱད་པའི་བྱང་ཆུབ་སེམས་དཔའ། བསྟན་པ་ངེས་དོན་གྱི་ཐེག་པ། དུས་ངེས་པ་མེད་པ་དང་། སྤྲུལ་པའི་སྤྲུལ་སྐུ་ཤཱཀྱ་ཐུབ་པ། དེའི་མཚན་ཉིད་ཁྱིམ་ནས་ཁྱིམ་མེད་པར་རབ་ཏུ་བྱུང་བ་ལ་སོགས་པ་མཛད་པ་བཅུ་གཉིས་ལ་ལོངས་སྤྱོད། ཞིང་ཁམས་འཛམ་གླིང་བྱེ་བ་ཕྲག་བརྒྱ་ལ་སོགས་པ་སྟོང་གསུམ་གྱི་སྟོང་ཆེན་པོ་མི་མཇེད་ཀྱི་འཇིག་རྟེན་ཆེན་པོ་གཅིག་ལ་མངའ་མཛད། གནས་བྱ་རྒོད་ཕུང་པོའི་རི་ལ་སོགས་པ། འཁོར་ཐུན་མོང་བ་དགེ་སློང་ཕ་མ་གཉིས། དགེ་བསྙེན་ཕ་མ་གཉིས་ཏེ་རྣམ་པ་བཞི། ཐུན་མོང་མ་ཡིན་པ་བྱང་ཆུབ་སེམས་དཔའ་ཆེན་པོ་ས་ཐོབ་པ་གྲངས་མེད་བརྗོད་ཀྱི་མི་ལང་བ་སྣ་ཚོགས། མ་ངེས་པའི་འཁོར་ལྷ་དང་མི་དང་ལྷ་མ་ཡིན་ལ་སོགས་པ་དཔག་ཏུ་མེད་པ། བསྟན་པ་རྒྱུ་འབྲས་ཀྱི་ཐེག་པ་སྣ་ཚོགས། དུས་ངེས་པ་ཆེན་པོ་རྣམ་པར་གཅོད་པ་སྟེ། གདུལ་བྱ་སོ་སོ་ལ་ཕན་པར་མཛད་པའི་དུས་སོ། ཞེས་གསུངས་སོ། །
ཆོས་རྒྱལ་སྒྲུབ་ཕུག་
ཆོས་རྒྱལ་སྒྲུབ་ཕུག
པོ་ཏ་ལ་ཕོ་བྲང་དམར་པོའི་བྱང་ཟུར་དུ་ཡོད་པའི་བྲག་ཕུག་ལྷ་ཁང་གི་རྣམ་པར་ཡོད་པ་ཞིག་སྟེ། སྔར་རྒྱལ་པོ་སྲོང་བཙན་སྒམ་པོས་པོ་ཏ་ལའི་ཕོ་བྲང་མ་བརྩེགས་གོང་སྒོམ་སྒྲུབ་གནང་བའི་གནས་ཡིན། འདིའི་ནང་རྒྱལ་པོ་སྲོང་བཙན་སྒམ་པོ། རྒྱ་བཟའ། བལ་བཟའ། མོང་བཟའ། སྲས་གུང་རི་གུང་བཙན། བློན་པོ་མགར། ཐོན་མི། རྗེ་ཙོང་ཁ་པ། ཏཱ་ལའི་བླ་མ་སྐུ་ཕྲེང་ལྔ་པ་སོགས་ཀྱི་འདྲ་སྐུ་ཡོད།
ཆོས་གྲྭའི་སློབ་དཔོན་
ཆོས་གྲྭའི་སློབ་དཔོན།
ཆོས་སློབ་སློབ་གྲྭའི་སློབ་དཔོན་རྒྱལ་པོ་སྲོང་བཙན་སྒམ་པོའི་སྐབས་ཆོས་ཀྱི་སློབ་གྲྭའི་སློབ་དཔོན་དང་ལོ་ཙཱ་བ་གཅིག་ལྕོགས་ལྟ་བུ་ནི་ཐོན་མི་སམ་བྷོ་ཊ་ཡིན་པ་ལས་གཞན་དག་ཡོད་པའི་གནས་ཚུལ་ལོ་རྒྱུས་ཁག་ཏུ་མི་གསལ་ཞིང་། རྒྱལ་པོ་ཁྲི་སྲོང་ལྡེ་བཙན་སྐབས་བསམ་ཡས་སུ་ཆོས་ཀྱི་གྲྭ་ཐོག་མར་བཙུགས་ཏེ་དེར་སློབ་གྲྭ་བ་མི་གྲངས་ཉི་ཤུ་རྩ་ལྔ་དང་། ཆོས་སློབ་སློབ་དཔོན་བཅུ་གསུམ་ཡོད་པ་དང་། དེ་རྣམས་ལ་ཟླ་བ་རེར་ཕོགས་ཇི་ཙམ་ཡོད་པའི་སྐོར་བཅས་རྒྱལ་པོ་ཁྲི་སྲོང་ལྡེ་བཙན་གྱི་ལོ་རྒྱུས་སྐབས་སུ་གསལ་བས་འདིར་མ་སྨྲོས།
ཆོས་རྒྱལ་འཁོན་ཕུ་བ་
ཆོས་རྒྱལ་འཁོན་ཕུ་བ།
འདི་ཉིད་མ་གཅིག་ཞ་མའི་མིང་པོ་ཡིན་ཅིང་། རབ་བྱུང་དང་པོའི་ས་བྱ（ ༡༠༦༩）ལོར་སྐུ་འཁྲུངས། དགུང་ལོ་བདུན་བརྒྱད་ནས་ཡབ་མཆེད་ལས་ཡིག་ཀློག་བསླབས། གཉམ་པའི་དྲུང་དུ་དགེ་བསྙེན་གྱི་སྡོམ་པ་དང་སྨོན་འཇུག་གི་སེམས་བསྐྱེད་མནོས། སྤྱོད་ཕྱོགས་ཀྱི་གཞུང་ཆེ་ཕྲ་མང་པོ་གསན། དགུང་ལོ་བཅུ་བཞིར་ཕེབས་སྐབས་རོང་ཟོམ་ཆོས་བཟང་གི་དྲུང་དུ་བྱོན། སྨྲ་སྒོ་སོགས་མཁས་པས་ཁོང་ལ་བསླབས། རྨ་ལོ་ཙཱ་བས་སྐད་རིགས་མང་པོ་མཁྱེན་པས་ཁོང་ལ་ཡང་སྦྱངས་པ་མཛད། ཤབ་ཏུ་རྨའི་ཕྱག་ཕྱིར་བྱོན། རྨ་གཤེགས་ཁར་ཕྱག་དཔེ་ལ་སོགས་པ་ཐམས་ཅད་གནང་ནས། ཞལ་ཆེམས་བཞག་པ་བཞིན་ཐོག་མར་བོད་ཀྱི་མཁས་པ་དགེ་བཤེས་ཞང་དང་། རྒྱང་རོང་གངས་པ་ཤའུ། མར་པ་སེང་རྫི་ལ་སོགས་པ་བསྟེན་ནས་ཆོས་མང་པོ་གསན། དགུང་ལོ་ཉེར་དྲུག་ལ་ཕེབས་སྐབས་བལ་པོར་བྱོན་ནས་ཡེ་རང་བའི་སྤྱན་སྔར་མཻ་ཏྲི་བའི་ཆོས་རྣམས་གསན། དེ་བཞིན་ཕམ་མཐིང་བ་དང་། འཁོན་སྒྱེ་ཆུ། དམ་པ་སངས་རྒྱས། རྭ་ལོ་སོགས་ལས་གསན་པ་མང་དུ་མཛད། སླར་ཡང་བལ་པོར་བྱོན་ནས་རྒྱ་གར་གྱི་བླ་མ་མི་མཉམ་རྡོ་རྗེ་ལས་ལཱུ་ནག་དྲིལ་གསུམ་ནཱ་རོ་པའི་ལུགས་དང་བཅས་པའི་བདེ་མཆོག་དབང་དང་བཅས་པ་གསན། དེ་ནས་བོད་དུ་ཕེབས་ཏེ་དགུང་ལོ་སོ་གཅིག་ནས་འཁོན་ཕུ་རྫིངས་ཀྱི་བྲག་དམར་དུ་སྒྲུབ་པ་མཛད། ལོ་གཉིས་སོང་བ་དང་ལྕམ་དྲལ་གཉིས་ལམ་འབྲས་གསན་དུ་བྱང་ལ་བྱོན། དེ་རྗེས་ཇོ་མོ་གཉིས་ཀྱང་ཁབ་ཏུ་བཞེས། སླར་འཁོན་ཕུར་སྒྲུབ་པ་མཛད་ནས་དམ་བཅའ་རྫོགས་པར་མཛད། དགུང་ལོ་བཞི་བཅུ་རྩ་བཞིར་ཕེབས་སྐབས་འཁོན་ཕུའི་གནས་མི་འདྲ་བ་མང་པོ་དང་། བྲིན་སྙེ་ནམ། ཕ་དྲུག ལ་སྟོད་ལྷོ་བྱང་གི་གནས་མང་པོར་བཞུགས་ནས་གདུལ་བྱ་མང་པོ་ལ་གྲུབ་སྙིང་ལ་སོགས་པའི་ཁྲིད་བསྐྱངས་ནས་ཆོས་ཀྱི་འཁོར་ལོ་ལེགས་པར་བསྐོར། དེའི་ཚེ་ཞ་མ་ལྕམ་སྲིང་ཞེས་ཡུལ་ཐམས་ཅད་དུ་སྙན་པས་ཁྱབ། དེ་ལྟར་རྗེ་འཁོན་ཕུ་བ་ཞེས་གྲགས་ཤིང་། མཚན་དངོས་ཆོས་ཀྱི་རྒྱལ་པོ་ཞེས་ཞུ་བ་དེས་གཞན་དོན་རྒྱ་ཆེར་མཛད་ནས་མཐར་དགུང་ལོ་བདུན་ཅུ་དོན་དྲུག་པ་རབ་བྱུང་གཉིས་པའི་ཤིང་བྱི（ ༡༡༤༤）ལོར་སྐུ་གཤེགས།
ཆོས་རྒྱལ་ཚེས་བཞི་པ་
ཆོས་རྒྱལ་ཚེས་བཞི་པ།
སྤྱན་སྔ་གྲགས་པ་བྱང་ཆུབ་ཚེས་བཞི་ལ་འདས་པའི་དབང་གིས་ཁོངས་ལ་སྤྱན་སྔ་ཚེས་བཞི་པ་ཟེར།
ཆོས་རྒྱུན་གྱི་ཏིང་ངེ་འཛིན་
ཆོས་རྒྱུན་གྱི་ཏིང་ངེ་འཛིན།
རང་གི་བདག་རྐྱེན་བསམ་གཏན་གྱི་དངོས་གཞི་ལ་བརྟེན་ནས་བྱུང་ཞིང་། སྔར་བཟུང་པའི་ཚིག་དོན་རྣམས་མི་བརྗེད་པའི་མཁྱེན་པ་ཞིག་སྟེ། ཚོགས་ལམ་ཆེན་པོའི་གནས་སྐབས་སུ་ཐོབ་པ་འགྱུར་རོ། །
ཆོས་རྒྱལ་མྱ་ངན་མེད་
ཆོས་རྒྱལ་མྱ་ངན་མེད་ནི་རྒྱ་གར་གྱི་རྨ་བྱ་རྒྱལ་གྱི་རྒྱལ་པོ་ཞིག་རེད།
ཆོས་རྒྱལ་མེས་དབོན་རྣམ་གསུམ་
ཆོས་རྒྱལ་མེས་དབོན་རྣམ་གསུམ།
འདི་ལ་དྲངས་ཚུལ་འདྲ་མིན་གཉིས་ལས། གཅིག་ནི། ལྷ་ཐོ་ཐོ་རི་སྙན་ཤལ། སྲོང་བཙན་སྒམ་པོ། ཁྲི་སྲོང་ལྡེ་བཙན་གསུམ་དུ་བྱས་པ་དང་། གཞན་ཞིག་ནི་སྲོང་བཙན། ཁྲི་སྲོང་། ཁྲི་རལ་པ་ཅན་གསུམ་ལ་ངོས་འཛིན་པ་ཡིན། འདྲེན་ཚུལ་དང་པོ་དེ་ནི། ལྷ་ཐོ་ཐོ་རི་སྙན་ཤལ་གྱི་དུས་སུ་ཆོས་ཀྱི་དབུ་བརྙེས། སྲོང་བཙན་གྱི་དུས་སུ་སྲོལ་བཏད། ཁྲི་སྲོང་གི་དུས་སུ་དར་ཞིང་རྒྱས་པར་མཛད་ཅེས་པའི་ཐ་སྙད་སྦྱར་སྲོལ་ལྟར་དང་། འདྲེན་ཚུལ་གཉིས་པ་དེ་ནི། སྤྱན་རས་གཟིགས་ཀྱི་སྤྲུལ་པ་སྲོང་བཙན། འཇམ་དབྱངས་ཀྱི་སྤྲུལ་པ་ཁྲི་སྲོང་ལྡེ་བཙན། ཕྱག་ན་རྡོ་རྗེའི་སྤྲུལ་པ་ཁྲི་རལ་པ་ཅན་ཞེས་རིགས་གསུམ་མགོན་པོའི་སྤྲུལ་པའི་རྒྱལ་པོ་གསུམ་ཟེར་བའི་ཐ་སྙད་སྦྱར་སྲོལ་ལྟར་ཡིན།
ཀེ་རེ་གོང་
ཐོ་འཛུལ་ག་འདྲི་བྱེད་དགོས་རེད་ཅིག་ན་ཡོང་གི་རེད་དམ་
ཆོས་བརྒྱད་
ཆོས་བརྒྱད།
གཤམ་གྱི་འཇིག་རྟེན་ཆོས་བརྒྱད་ལ་གཟིགས།
ཆོས་ལྔ་
ཆོས་ལྔ།
མཚན་མ་དང་། མིང་དང་། རྣམ་རྟོག་དང་། དེ་བཞིན་ཉིད་དང་། མི་རྟོག་ཡེ་ཤེས་སོ། །
ཆོས་བརྒྱད་རོ་སྙོམས་
ཆོས་བརྒྱད་རོ་སྙོམས།
བདེ་བ་དང་། རྙིང་པ། བཟང་བ། བསྟོད་པ་བཅས་འདོད་པ་ཕྱོགས་བཞི་དང་། སྡུག་བསྔལ་དང་། མ་རྙེད་པ། ངན་པ། སྨད་པ་བཅས་མི་འདོད་པའི་ཕྱོགས་བཞི་སྟེ། བརྒྱད་པོ་དེ་ལ་དགའ་མི་དགའི་བསམ་མེད་པ་ལ་ཆོས་བརྒྱད་རོ་སྙོམས་པ་ཟེར།
ཆོས་བཅུ་རྒྱས་པར་སྟོན་པ་
ཆོས་བཅུ་རྒྱས་པར་སྟོན་པ།
ཕ་རོལ་ཏུ་་ཕྱིན་པ་རྣམས་ཀྱི་གྲངས་བསྟན་པ་དང་། མཚན་ཉིད་བསྟན་པ། གོ་རིམ་བསྟན་པ། ངེས་ཚིག་བསྟན་པ། བསྒོམ་པ་བསྟན་པ། རབ་ཏུ་དབྱེ་བ་བསྟན་པ། བསྡུས་པ་བསྟན་པ། མི་མཐུན་པའི་ཕྱོགས་བསྟན་པ། ཡོན་ཏན་གྱི་བསྔགས་པ་བསྟན་པ། གཅིག་ལ་གཅིག་ངེས་པར་བསྟན་པའོ། །
ཆོས་བཅུ་
ཆོས་བཅུ། ཤེས་བྱ། ལམ། མྱ་ངན་འདས། ཡིད་ཀྱི་ཡུལ་བསོད་ནམས། ཚེ། གསུང་རབ། འབྱུང་འགྱུར། ངེས་པ། ཆོས་ལུགས་སོ། །
ཆོས་མཆོག་
ཆོས་མཆོག
སྦྱོར་ལམ་ངེས་འབྱེད་ཆ་མཐུན་བཞིའི་ནང་གསེས་ཤིག་སྟེ། འཇིག་རྟེན་པའི་ཆོས་རྣམས་ཀྱི་མཆོག་ཡིན་པས་ཆོས་མཆོག་ཅེས་བརྗོད་དོ། །
ཆོས་འཆད་སྐབས་ཀྱི་སྐྱོན་ལྔ་
ཆོས་འཆད་སྐབས་ཀྱི་སྐྱོན་ལྔ།
བཤད་བྱའི་ཆོས་མ་ཤེས་པ། མན་ངན་མེད་པ། བླ་མའི་གསུང་དང་ལུང་མེད་པ། བཤད་བྱའི་ཆོས་ཀྱི་སྐྱོན་བརྗོད་པ། རྙེད་བཀུར་ཆེད་དུ་བཤད་པ། ཡང་དོན་ཆུབ་པར་མ་བྱས་པ། གདམས་ངག་མེད་པ། དོན་མེད་པར་སྤྲོས་པ་ལ་དགའ་བ། ཆོས་དེ་ལ་མ་དད་པས་སྐྱོན་བརྗོད་པ། རྙིང་བཀུར་སྔོན་དུ་བཏང་སྟེ་འཆད་པ།
ཆོས་འཆད་དུས་ཀྱི་འདུ་ཤེས་ལྔ་
ཆོས་འཆད་དུས་ཀྱི་འདུ་ཤེས་ལྔ།
རང་ལ་སྨན་པ། ཆོས་ལ་སྨན། ཉན་པ་པོ་ལ་ནད་པ། དེ་བཞིན་གཤེགས་པ་ལ་སྐྱེས་བུ་དམ་པ། ཆོས་ཀྱི་ཚུལ་ལ་ཡུན་རིང་དུ་གནས་པའི་འདུ་ཤེས་བསྐྱེད་པ།
ཆོས་འཆད་པའི་གཏམ་ལྔ་ཚན་བཞི་རེ་
ཆོས་འཆད་པའི་གཏམ་ལྔ་ཚན་བཞི་རེ།
གཏམ་གྱི་ཉེས་པ་དྲུག་དང་། སྐྱོན་བཅུ་གཅིག་གི་གཉེན་པོ་ཉི་ཤུ་པོ་ཇི་ལྟ་བུར་དང་། གང་གི་དོན་དང་གང་ལ་བསླབ་པར་བྱ་བ་དང་། གང་འདྲ་བའི་གཏམ་བཞི་རེར་ལྔ་ལྔའམ་གྱི་སྦྱོར་བ་ལས་ཡོན་ཏན་སྨྲ་བ་པོའི་ཡོན་ཏན་ལས་བརྩམས་པ་ལྔ་ལྔར་སྦྱར་བ།
ཆོས་འཆད་ཚུལ་ལྔ་
ཆོས་འཆད་ཚུལ་ལྔ།
བརྡ་དག་པ། འབྲེལ་ཆགས་པ། འཚམ་པ། འཐད་པ། སྙན་གསལ།
ཚ་ནད་རིགས་ཀྱི་དབྱེ་བ་བཞི།་
འགྲམས་ཚད། འཁྲུགས་ཚད། རིམས་ཚད། དུག་ཚད་དོ། །
རྒྱལ་པོ་དང་བྱིའུ།
རྒྱལ་པོ་དང་བྱིའུ་ནི་ཅག་ཕུ་རེ་ཝེར་གྱི་རབ་བཏགས་རི་མོ་ཞིག་ཡིན​།
ཚ་ནད་གནས་སྐབས་དབྱེ་བ་དྲུག་
མ་སྨིན་ཚ་བ། རྒྱས་པའི་ཚ་བ། སྟོངས་ཚད། གབ་ཚད། སྙིང་ཚད། རྙོགས་ཚད་དོ། །
ཆོས་ཅན་བརྗོད་པའི་སྒྲ་
ཆོས་ཅན་བརྗོད་པའི་སྒྲ།
རྗོད་བྱེད་ཀྱི་སྒྲ་ལ་སྨྲ་བ་པོ་དང་ཉན་པ་པོའི་བརྗོད་འདོད་དབང་གིས་གཉིས་སུ་དབྱེ་བའི་ཡ་གྱལ་ཞིག་སྟེ། རྗོད་བྱེད་ཀྱི་སྒྲ་གང་ཞིག སྨྲ་བ་པོ་དང་ཉན་པ་པོའི་འདོད་པས་དམིགས་པའི་དོན་དེ་ཉིད་ཁྱད་གཞིར་སྟོན་པའི་སྒྲ་དེ་ཆོས་ཅན་བརྗོད་པའི་མཚན་ཉིད། མཚན་གཞི་ནི། རས་དཀར་པོ་ཞེས་བརྗོད་པའི་སྒྲ་ལྟ་བུའོ། །དེ་ལྟར་བརྗོད་པའི་ཚེ། སྒྲ་དེ་ཆོས་ཅན་བརྗོད་པའི་སྒྲ་ཡིན་ཏེ། རས་དེ་དཀར་པོའི་ཁྱད་པར་དུ་བྱ་བའི་གཞི་དང་། དཀར་པོ་དེ་རས་སྔོན་པོ་སོགས་ལས་ཁྱད་པར་དུ་འབྱེད་པའི་ཆོས་སུ་སྟོན་པའི་ཕྱིར། ཆོས་ཅན་བརྗོད་པའི་སྒྲ་ལ་ཁྱད་པར་གཞན་མི་སྤོང་བའི་སྒྲ་ཞེས་ཀྱང་ཟེར་བ་ཡིན། ཆོས་བརྗོད་ཀྱི་སྒྲ་དང་ཆོས་ཅན་བརྗོད་པའི་སྒྲ་དེ་གཉིས་ཀྱིས་རང་གི་ལྡོག་པ་གཅིག་བརྗོད་པར་ཁྱད་མེད་ཀྱང་། གཅིག་གིས་རས་ཁྱད་གཞིར་བརྗོད་པ་དང་། གཅིག་ཤོས་ཀྱིས་རང་ཁྱད་ཆོས་སུ་བརྗོད་པ་ཡིན།
ཚ་ནད་དབྱེ་བ་བདུན།་
རྟེན། དུས། ཉེས་པ། གནས་། རྒྱུད། གནས་སྐབས། རིགས་སོ། །
ཆོས་འཆད་པའི་གདམས་ངག་བརྒྱད་
ཆོས་འཆད་པའི་གདམས་ངག་བརྒྱད།
འདོད་ཆགས་ཞེ་སྡང་། གཏི་མུག ང་རྒྱལ། རྣམ་རྟོག རྟག་ཆད་ཀྱི་ལྟ་བ་དང་། ལམ་འབྲས་བུ་མ་ཐོབ་ཀྱང་ཐོབ་སྙམ་པའི་གཉེན་པོ་སྟོན་པ།
ཆོས་འཆད་དུས་རྣམ་པ་ལྡན་པའི་གཏམ་ཉི་ཤུ་
ཆོས་འཆད་དུས་རྣམ་པ་ལྡན་པའི་གཏམ་ཉི་ཤུ།
དུས་གསུམ་བསྒྲིམ་པ། གོ་རིམ། མཚམས་སྦྱར་བ། རྠེས་སུ་མཐུན་པ། དགའ་བར་བྱ་བ། འདོརབར་བྱ་བ། མགུ་བར་བྱ་བ། སྤྲོ་བར་བསྐྱེད་པ། མི་སྨད་པ། རིག་པ། ལྟ་བ་བཞིན། བྱམས་པ། ཕན་སེམས། སྙིང་བརྩེ་བ། རྙེད་བཀུར་མི་བསྟེན་པ། བདག་བསྟོད། གཞན་སྣོད་མི་བྱའོ། །
ཆོས་འཆད་ཡུལ་མིན་པ་འདུལ་བར་གསུངས་པ་ཚན་ལྔ་
ཆོས་འཆད་ཡུལ་མིན་པ་འདུལ་བར་གསུངས་པ་ཚན་ལྔ།
འགྲེང་སོགས་ལྔ། མགོ་ཆེན་སོགས་བཞོན་ལྔ། ལག་ན་འཁར་བ་ཐོགས་སོགས་ལྔ་ལ་མི་འཆད་དེ་ཞིབ་ཕྲ་གོང་དུ་ཆོས་འཆད་པའི་སྐབས་ཀྱི་ཉེས་བྱས་སྡེ་ཚན་ཉེར་དྲུག་ཅེས་པར་གཟིགས།
ཆོས་འཆད་པའི་སྐབས་ཀྱི་ཉེས་བྱས་སྡེ་ཚན་ཉེར་དྲུག་
ཆོས་འཆད་པའི་སྐབས་ཀྱི་ཉེས་བྱས་སྡེ་ཚན་ཉེར་དྲུག
མི་ན་བར་འདུག་པ་ལ་འགྲེང་སྟེ་བཤད་པ། ཉལ་བ་ལ་འདུག་སྟེ་སྟོན་པ། སྟན་མཐོན་པོ་དང་བཟང་པོར་འདུག་པ་ལ་དམའ་བ་དང་ངན་པར་འདུག་སྟེ་བཤད་པ། མདུན་ནས་འགྲོ་བ་ལ་རྒྱབ་ནས་སྟོན་པ། ལམ་ནས་འགྲོ་བ་ལ་ལམ་གྱི་འགྲམ་ནས་འགྲོ་ཞིང་སྟོན་པ། མགོ་གཡོག་པ་དང་། གོས་བརྫེས་པ་དང་། ཆོས་གོས་ཕྲག་པ་གཉིས་ཀར་གཟར་བ་དང་། ལག་པ་གཉའ་གོང་དུ་བསྣོལ་བ་དང་། ལྟག་པར་བསྣོལ་བ་དང་། དོ་ཀེར་ཅན（མགོ་སྐྲ་གཙུག་ཏོར་ལྟར་བཅིངས）དང་། ཞྭ་གྱོན་པ་དང་། ཅོད་པན་ཅན་དང་། མགོ་ལ་ཕྲེང་བ་བཅིངས་པ་དང་། མགོ་ཐོད་ཀྱིས་དཀྲིས་པ་དང་། གླང་པོ་ཆེ་ལ་ཞོན་པ་དང་། རྟ་ལ་ཞོན་པ་དང་། འདོ་ལེ་སོགས་ཁྱོགས་ལ་འདུག་པ། བཞོན་པའི་སྟེང་ན་འདུག་པ། མཆིལ་ལྷམ་གྱིན་པ་དང་། ལག་ན་འཁར་བ་ཐོགས་པ་དང་། གདུགས་ཐོགས་པ་དང་། མཚོན་ཐོགས་པ་དང་། རལ་གྲི་ཐོགས་པ་དང་། དགྲ་སྟ་ཐོགས་པ་དང་། གོ་ཆ་གྱོན་པ་ལ་ཆོས་བཤད་པའོ། །
ཆོས་སྒྲ་ཆེན་པོ་ལན་གསུམ་དུ་བསྒྲགས་
ཆོས་སྒྲ་ཆེན་པོ་ལན་གསུམ་དུ་བསྒྲགས།
༡.དཔལ་མགོན་ཀླུ་སྒྲུབ་ཀྱིས་ལོ་བཅུ་གཉིས་བར་འཚོ་བས་ཕོངས་པ་མེད་པར་མཛད་རྗེས་བར་སྐབས་ཤིག་ན་བསླབ་ཁྲིམས་འཆལ་བར་སྤྱོད་པ་མང་པོ་ཞིག་གིས་སའི་སྟེང་ཁྱབ་ཆེས་ཆེར་ཉམས་པར་བྱས་པ་ཐུགས་ཀྱིས་མ་བཟོད་ནས་བསླབ་ཁྲིམས་འཆལ་པར་སྤྱོད་པ་སྟོང་ཕྲག་མང་པོ་གནས་ནས་ཕྱུང་། སྐལ་བ་དང་ལྡན་པ་རྣམས་ལ་སྡེ་སྣོད་གསུམ་གྱི་ཆོས་རྒྱ་ཆེར་བསྟན་ཅིང་ལྷག་པར་དམ་པའི་ཆོས་འདུལ་བ་རྒྱ་ཆེར་བསྒྲགས་པ་ནི། ཆོས་སྒྲ་ལན་གསུམ་གྱི་དང་པོ་ཡིན། ༢.སྟོང་ཉིད་ཀྱི་དོན་མ་རྟོགས་ན་ཐར་པ་དང་ཐམས་ཅད་མཁྱེན་པ་གང་གིའང་ལམ་བགྲོད་པའི་ཐབས་མེད་པར་གཟིགས་ནས་ཐུགས་སྙིང་རྗེ་ཆེན་པོ་རང་དབང་མེད་པར་བསྐུལ་ཏེ་ཆོས་རྣམས་ཀྱི་གནས་ལུགས་ཏེ་ཅིང་འབྲེལ་བར་འབྱུང་བ་དོན་དམ་པར་རང་བཞིན་གྱིས་གྲུབ་པ་རྡུལ་ཙམ་ཡང་མེད་པ་དང་། ཐ་སྙད་དུ་དཀར་ནག་གི་ལས་འབྲས་ཡང་བསླུ་བ་མེད་པར་ངེས་པ་གཉིས་འགལ་མེད་དུ་རྟོགས་པ་དབུ་མའི་ལམ་བཟང་པོ་རྒྱ་ཆེར་བསྒྲགས་ཏེ། གང་གིས་རྟེན་ཅིང་འབྲེལ་བར་འབྱུང་། ཞེས་སོགས《དབུ་མ་རྩ་བའི་ཚིག་ལེའུར་བྱས་པ》དང་། དེའི་ཡན་ལག《རིགས་ཚོགས》རྣམས་མཛད་དེ་འཛམ་བུའི་གླིང་དུ་ཤེར་ཕྱིན་གྱི་མདོ་སྡེ་རིན་པོ་ཆེའི་དོན་ཆེས་ཆེར་གསལ་བར་མཛད་དེ་ཐེག་པ་ཆེན་པོའི་ཆོས་ཀྱི་སྒྲ་གཉིས་པ་བསྒྲགས་པར་འཇོག ༣.བསྟན་པ་ནམ་ཡང་མི་ནུབ་པར་ཡུན་རིང་དུ་གནས་པའི་ཕྱིར་རྡོ་རྗེ་གདན་ལ་རྡོའི་དྲ་མིག་གི་ར་བ་དང་མཆོད་རྟེན་བརྒྱ་ཕྲག་མང་པོ་དང་། དཔལ་ལྡན་འབྲས་སྤུངས་ཀྱི་མཆོད་རྟེན་ལ་ལྕགས་རི་བཏབ་ཅིང་། དགེ་འདུན་གྱི་སྡེར་མཆོད་གཞི་མང་པོ་བཙུགས། སྐུ་ཚེ་སྨད་ལ་གཙོ་ཆེར་ལྷོ་ཕྱོགས་དཔལ་གྱི་རིར་བཞུགས་ཤིང་མདོ་སྔགས་གཉིས་ཀའི་ཆོས་འཁོར་ལོ་རྒྱ་ཆེར་བསྐོར་ལྷག་པར《ཆོས་དབྱིངས་བསྟོད་པ》སོགས་མཛད་ནས་ཆོས་ཀྱི་སྒྲ་ཆེན་པོ་གསུམ་པ་བསྒྲགས་པ་ཡིན་ནོ། །
ཚ་བ་
ཟས་སམ་ལྟོ་ཆས་ཀྱི་མིང་།
ཚ་བ་མཐུབ་
མཐུབ་ནི་འཐིབ་ཀྱི་བརྡ་རྙིང་སྟེ《ཏུན་ཧོང་གཏེར་ཡིག་བོད་ཀྱི་གསོ་ཏིག་ཡིག་ཆ》ལས། བུད་མེད་བུ་བྱུང་བའི་རྗེས་ལས་རླུང་ཤོར་ཏེ་ཚ་བ་ཐུབ་ནས་ཁོང་སྐྲང་ཤིང་ཞེས་པ་ལྟ་བུའོ། །
ཚ་བ་གསུམ་
སྨན་གྱི་ཚ་བ་གསུམ་སྟེ་སྒ་སྐྱ་སྒ་སྨུག་དང་། པི་པི་ལིང་། ཕོ་བ་རིས་གསུམ།
ཚ་བའི་སྤྱི་རྩ་དྲུ་
དྲག རྒྱས། འདྲིལ། མགྱོགས། གྲིམས། མཁྲང་བའོ། །
ཆོས་གྲགས་
དཔལ་ལྡན་ཆོས་གྲགས་ཞབས་ནི་རྒྱ་གར་ལྷོ་ཕྱོགས་ཏྲི་མ་ལ་ཡ་རུ།          །བྲམ་ཟེ་ཀུན་ཏུ་རྒྱུ་ཡི་སྲས་སུ་དུས་རབས་དྲུག་གམ་བདུན་པར་འཁྲུངས།   །ཆུང་དུས་མུ་སྟེགས་གཞུང་བཅས་ཐུན་མོང་རིག་གནས་ཀུན་ལ་མཁས་པར་གྱུར།    །ལྟ་ངན་དོར་ཞིང་ཡུལ་དབུར་བྱོན་ཏེ་ཆོས་སྐྱོང་དྲུང་དུ་རབ་ཏུ་བྱུང་།    །དབང་ཕྱུག་སྡེ་སོགས་བཤེས་གཉེན་བསྟེན་ནས་མདོ་སྔགས་མ་ལུས་ཐུགས་སུ་ཆུད།   །སྡེ་བདུན་དང་བཅས་རྡོར་སེམས་གྲུབ་ཐབས་མར་གྱུར་འགྲོ་བའི་དོན་དུ་བརྩམས།    །ཤང་ཀ་ར་དང་གཞོན་ནུ་རོལ་པ་ལ་སོགས་རྩོད་པས་ཕམ་པར་མཛད།    །ལྷ་ཤཱཀ་ལ་སོགས་སློབ་མ་སྐྱོང་སྟེ་མི་རྟག་བསྟན་ཕྱིར་འདི་ལས་འདས།། ~་ཞེས་པ་དེ་ཡང་རྒྱ་གར་རྫོང་གསར་བཤད་གྲྭར་རྣམ་འགྲེལ་འཛིན་གྲྭའི་སློབ་མ་ཤཱཀྱའི་དགེ་སློང་རཏྣ་མངྒལཾ་གྱིས་སྤྱི་ལོ་༢༠༡༩། ཟླ། ༠༧ ཚེས། ༡༥ ཉིན་དུ་བྲིས་པའོ།
ཆོས་གྲགས།
（སློབ་དཔོན་ཆོས་ཀྱི་གྲགས་པ）སློབ་དཔོན་ཕྱོགས་ཀྱི་གླང་པོའི་སློབ་མ་སློབ་དཔོན་དབང་ཕྱུག་སྡེའི་དངོས་སློབ་ཡིན། སློབ་དཔོན་འདི་དང་བོད་ཀྱི་རྒྱལ་པོ་སྲོང་བཙན་སྒམ་པོ་གཉིས་དུས་ཐོག་གཅིག་ཡིན་པར་ཇོ་ནང་ཏཱ་ར་ནཱ་ཐས་བརྩམས་པའི《རྒྱ་གར་ཆོས་འབྱུང》ལས་བཤད། རྒྱ་གར་ལྷོ་ཕྱོགས་ཏྲི་མ་ལ་ཡ་ཟེར་བའི་ཡུལ་དུ་འཁྲུངས། ཡབ་བྲམ་ཟེའི་རིགས་ཀྱི་མུ་སྟེགས་རོ་྅ནནྡྲ་ཞེས་ཟེར། ཆུང་དུས་རིག་གནས་ལྔ་དང་མུ་སྟེགས་ཀྱི་གྲུབ་མཐའ་ལ་ཤིན་ཏུ་མཁས་པར་སྦྱངས་ནས་ལོ་བཅོ་བརྒྱད་སོན་ཚེ་མུ་སྟེགས་ཀྱི་ལྟ་བ་ལ་ཤིན་ཏུ་མཁས་པར་གྱུར། རྗེས་སུ་སངས་རྒྱས་ཆོས་ལུགས་ཀྱི་གཞུང་ལ་གཟིགས་ནས་མུ་སྟེགས་ཀྱི་གྲུབ་མཐའ་དོར་བས་ཕ་མ་ཞང་པོ་དང་བཅས་པས་ཁྱིམ་ནས་བསྐྲད། རྒྱ་གར་ཡུལ་དབུས་སུ་བྱོན་ནས་དེའི་སློབ་དཔོན་ཆོས་སྐྱོང་གི་དྲུང་དུ་རབ་ཏུ་བྱུང་ནས་སངས་རྒྱས་ཆོས་ལུགས་ཀྱི་གསུང་རབ་མཐའ་དག་ལ་མཁས་པར་སྦྱངས། སློབ་དཔོན་དབང་ཕྱུག་སྡེའི་དྲུང་དུ《ཚད་མ་ཀུན་བཏུས》ཚར་གསུམ་གསན། ན་ལེནྡྲར་རྩོད་གླེང་དུ་འོངས་པའི་མུ་སྟེགས་པའི་མཁས་པ་གྲགས་ཅན་མང་པོ་སྔ་རྗེས་སུ་ཕམ་པར་མཛད། རྒྱ་གར་ཤར་ཕྱོགས་དང་ལྷོ་ཕྱོགས་ཀྱི་རྒྱུད་དུ་ཕེབས་ནས་མུ་སྟེགས་པ་མང་པོ་བཏུལ་ཞིང་སངས་རྒྱས་ཆོས་ལུགས་དར་བར་མཛད་དེ་ལྷ་ཁང་དང་ཆོས་གཞི་བརྒྱ་ལྷག་ཙམ་གསར་དུ་བཙུགས། སློབ་མ་ཁྲི་ཕྲག་མང་པོ་ཡོད་ཀྱང་མཉམ་དུ་གནས་པ་ནི་ལྔ་ལས་མེད། སྐུ་ཚེའི་མཐར་རྒྱ་གར་ལྷོ་ཕྱོགས་ཀྱི་རྒྱུད་དུ་བཞུགས་ནས། ཡུལ་ཀ་ལིངྐར་མྱ་ངན་ལས་འདས། སློབ་དཔོན་འདིས་བརྩམས་པའི་བསྟན་བཅོས་མང་པོ་ཡོད་ཀྱང་ཡོངས་སུ་གྲགས་ཤིང་བོད་དུ་བསྒྱུར་བའི་གྲས《ཚད་མ་རྣམ་ཐིགས་པ》དང་། 《ཚད་མ་རྣམ་ངེས》《རིགས་པའི་ཐིགས་པ》བཅས་གསུམ་དུས་རབས་བཅུ་གཅིག་པའི་མཇུག་ཏུ་རྔོག་ལོ་ཙཱ་བ་བློ་ལྡན་ཤེས་རབ་ཀྱིས་བསྒྱུར་ཞིང་། 《གཏན་ཚིགས་ཐིགས་པ》དང་། 《 འགྲེལ་པ་བརྟག་པ》《རྒྱུད་གཞན་སྒྲུབ་པ》《རྩོད་པའི་རིགས་པ》བཅས་དུས་རབས་བརྒྱད་པའི་དཀྱིལ་དུ་ལོ་ཙཱ་བ་བནྡེ་ནམ་མཁའ་སོགས་ཀྱིས་བསྒྱུར་བ་བསྟན་འགྱུར་མདོ་ཕྱོགས་པོད་[ཅེ]པར་ཡོད། སློབ་དཔོན་འདིའི་ལོ་རྒྱུས་རྒྱས་པ་བུ་སྟོན་རིན་པོ་ཆེས་མཛད་པའི་《བུ་སྟོན་ཆོས་འབྱུང》དང་ཇོ་ནང་ཏཱ་ར་ནཱ་ཐས་བརྩམས་པའི་《རྒྱ་གར་ཆོས་འབྱུང》གཉིས་སུ་གསལ་བས་དེར་གཟིགས།
ཚ་བའི་དམྱལ་བ་བརྒྱད་
༡.ཡང་སོས། ༢.ཐིག་ནག ༣.བསྡུས་འཛོམས། ༤.ངུ་འབོད། ༥.ངུ་འབོད་ཆེན་པོ། ༦.ཚ་བ། ༧.རབ་ཏུ་ཚ་བ། ༨.མནར་མེད་རྣམས་སོ། །